Mynd i’r Afael â Theroristiaeth | Undeb yr Annibynwyr Cymraeg\nDyma anerchiad gan lywydd y Rhwydwaith Heddwch, y Parchedig Guto Prys ap Gwynfor, a draddodwyd yng Nghapel Tegid, y Bala fis Mehefin 2017 yn dilyn terfysgaeth yn ninasoedd Llundain a Manceinion.\nMae’r ymateb i ddigwyddiadau yr wythnosau diwethaf yma wedi bod yn fêl ar fysedd y rheini sy’n cynllwynio gweithredoedd terroristaidd. Mae saethu’n farw y tri yn Llundain wedi creu rhagor o ferthyron yr union beth yr oeddent yn ei ddymuno. Mae cynnig Theresa May (ddydd Mercher, Mehefin 7fed) i roi heibio’r cyfreithiau rhyngwladol ynglŷn â hawliau dynol, gosod milwyr ar y strydoedd, arfogi mwy o heddlu a’u cael i fannau cyhoeddus fel Maes Eisteddfod yr Urdd, yn gweithredu mewn modd sy’n dangos i’r darpar derrorist eu bod yn ennill. Mae e hefyd yn creu awyrgylch o normaleiddio a mawrygu ffordd trais, mae’n cyhoeddi mai trwy ddefnydd o drais yn unig y gellid gwrthsefyll y ffieidd-dra a brofwyd ym Manceinion a Llundain yn ddiweddar. Mae’r holl alaru cyhoeddus a’r sylw eithriadol a geir ar y cyfryngau yn helpu i greu’r hinsawdd y mae’r terrorist yn mofyn ei greu – ofn, casineb, dialedd.\nMae terroristiaeth wastad wedi bod yn dacteg mewn rhyfeloedd, o’r dechrau’n deg; neu o leiaf o’r cyfnod hwnnw pan ddechreuodd gwareiddiad gofnodi’r hyn a ddigwyddai, naill ai’n ysgrifenedig, mewn barddoniaeth a cherddoriaeth neu drwy ei ddarlunio. Wrth ymosod ar y gelyn y bwriad oedd, ac yw, peri ofn a dychryn yn y gobaith y bydd morale y gelyn yn cael ei ergydio i’r fath raddau fel ei fod yn ildio. Yr un meddylfryd yw’r ‘shock and awe’.\nYstyriwch y llenyddiaeth cynharaf sydd wedi goroesi, gweithiau tebyg i hanes Gilgamesh yn Mesopotamia (Irac), a’r Iliad yn yr iaith Roeg. Mae’r chwedlau hyn yn llawn storïau am ‘arwyr’ yn cyflawni’r pethau mwyaf erchyll ar ei gilydd, ac ar bobl ddiniwed. Mewn cyfnod mwy hanesyddol fe gawn pobl tebyg i Iwl Cesar yn ymffrostio yn y modd y trechwyd y Galiaid wrth iddo ddarostwng y wlad i awdurdod ymerodraeth Rhufain. Ei bolisi oedd gwastadu’r wlad er mwyn peri’r fath arswyd ymhlith y trigolion fel na fyddent yn beiddio codi mewn gwrthryfel yn ei erbyn. Lladdwyd miliynau o’r Celtiaid. A beth am Alexander y Macedoniad a aeth ati i goncro rhan helaeth o’r Dwyrain Canol gan ladd cannoedd o filoedd o bobol yn y broses. Y mae ef ac Iwl Cesar yn cael eu hystyried fel arwyr ac yn bobl ‘mawr’ gan y diwylliannau sydd wedi bodoli yn Ewrop hyd heddiw. Roedd y rhain ymhlith y rheini a fu’n gyfrifol am osod sylfeini i’r gwareiddiad Ewropeaidd sydd wedi mawrygu trais a’r treisiwr fyth oddi ar hynny.\nNid fel arwyr yr ystyriwn rhai eraill a fu’n achosi arswyd yn eu cyfnod ac a effeithiodd ar wareiddiad Ewrop; Attila’r Hwn, er enghraifft, neu Genghis Khan a Timur Gloff (Tamerlane). Pam y gwahaniaethu yma? Yr oeddent yn gwneud yr un fath o bethau am yr un cymhellion a’r hyn a wnelai Iwl Cesar ac Alexander. Y gwahaniaeth mawr, wrth gwrs, yw’r ffaith taw hyrwyddo gwareiddiad y gorllewin a wnai’r rheini, tra’r oedd Genghis Khan a Timur Gloff yn hyrwyddo gwareiddiad Asiaidd. Y maent yn cael eu hystyried fel arwyr ar draws Asia hyd heddiw.\nMae’r ffordd yr ystyriwn pobol sy’n cyflawni gweithredoedd erchyll yn dibynnu ar ein magwraeth ac i ba ddiwylliant neu grefydd yr arddelwn. Trown i’r Beibl i ystyried un o’r storïau sy’n ymddangos yn Llyfr y Barnwyr sy’n sôn am Samson. Gyda pwy mae’ch cydymdeimlad wrth wrando’r hanes amdano yn dymchwel y deml oedd yn llawn o deuluoedd y Philistiaid yn cynnal un o’u gwyliau. Dywed awdur y stori taw dial oedd prif gymhelliad yr hunan-fomiwr hwn a lwyddodd i ladd cannoedd o bobol yn cynnwys gwragedd a phlant. Er hynny fe’n magwyd drwy gyfrwng yr Ysgol Sul a’n diwylliant lled-Gristnogol, i’w ystyried yn arwr. Dadansoddwch yr hyn a wnaeth ac ni allwch ond dod i’r casgliad bod ei weithred yn ffiaidd. Er mwyn mynd i’r afael â therroristiaeth mae’n rhaid inni fod yn onest ac agored, rydym yn bobol rhagfarnllyd sy’n llawer rhy barod i esgusodi a chyfiawnhau rhai gweithredoedd ond condemnio eraill. Rhaid ystyried pob gweithred gan ddefnyddio’r un safonau a’r un llinyn mesur.\n‘Canu arwrol’ yw’r disgrifiad sy’n cael ei roi ar farddoniaeth cynharaf Cymru. Ystyriwch ‘Y Gododdin’ a gyfansoddwyd rhyw 1500 o flynyddoedd yn ôl ac a briodolir i Aneirin. Cerdd ydyw sy’n sôn am 300 o ‘arwyr dewr’ a aeth ati i ladd cymaint a y gallent o’u gelynion. Ac y mae’r traddodiad Cymreig yn mawrygu’r rhyfelwr ac yn canu ei glodydd drwy gyfnod y Cynfeirdd a’r Gogynfeirdd. Beth am ein harwyr ninnau? Caradog, Arthur, Llywelyn ac Owain Glyndŵr, i enwi ond pedwar; “dros ryddid collasant eu gwaed”!\nNid condemnio’r bobl yma a wnaf, yr oeddent yn gynnyrch eu cyfnod, ond tynnu sylw i’r ffaith bod pobol nawr yn eu canmol, ac yn eu hystyried fel arwyr i’w hefelychu. Mi roedd eu crefyddau yn eu bendithio wrth iddynt fynd ati i hyrwyddo lles eu pobol drwy ymosod yn ffyrnig ar bwy bynnag oedd yn eu rhwystro rhag cyrraedd y nod yr oeddent yn ei ddymuno.\nDewch yn nes at ein hoes ni. Dewiswyd Winston Churchill yn Brydeiniwr mwyaf y mileniwm diwethaf mewn pôl adeg y milflwyddiant. Ef a orchmynodd bomio Dresden (a Hambwrg a Wartbwrg). Datganodd Churchill mai pwrpas y bomio hyn oedd i dorri morale y gelyn. Pobl nad oedd yn rhan o beirianwaith rhyfel yr Almaen oedd mwyafrif llethol y bobol oedd yn Dresden. Lladdwyd ugeiniau o filoedd ohonynt. Gweithred i achosi ‘terror’ oedd hon. Ein terrorist ni oedd Churchill, arwr!! Fel y mae’r Mongoliaid yn mawrygu a gogoneddu Genghis Khan y mae’r Brits yn trin Churchill yn yr un modd. Wrth gwrs, rhaid bod yn ofalus wrth ddewis geiriau wrth drafod rhyfel a therroristiaeth, ‘arwyr dewr’ yw’r rhai sydd ar ein hochor ni, terroristiaid llwfr a chreulon yw’r rhai sydd ar eu hochor nhw, rhai sy’n barod i ladd y diniwed. Os rhown ein hunain yn sefyllfa cefnogwyr ISIS neu Al Qaeda wrth gwrs fe fyddai’r rhethreg i’r gwrthwyneb; ‘arwyr dewr’ yw’r hunan-fomwyr a llwfrgwn creulon yw’r rhai sy’n defnyddio awyrennau, taflegrau neu’r drones i ladd y diniwed.\nFfrwydrwyd y bomiau niwclear yn Hiroshima a Nagasaki er mwyn peri ofn a dychryn ar y Siapaneaid a’u gorfodi i ildio’n ddiamod i’r Americaniaid ar ddiwedd yr Ail Ryfel Byd. Mae’r arfau yma’n bodoli ac wedi eu datblygu er mwyn lladd pobol wrth yr ugeiniau o filoedd. WMD yw’r term i’w disgrifio, arfau terroristaidd ydynt. Mae’n arswydus meddwl bod rhan fwyaf o wleidyddion wedi datgan eu bod yn barod i’w defnyddio – ac mae’r mwyafrif llethol o’r boblogaeth yn eu cefnogi.\nYn sylfaenol y mae’r gwladweinydd a’r terrorist yn rhannu’r un meddylfryd sef ei bod yn angenrheidiol i ddefnyddio trais, erchyll ar rai adegau, er mwyn creu byd gwell. Byd gwell yw dymuniad pob ochor yn y gwrthdaro, ond bod y diffiniad o’r hyn sydd ‘well’ yn amrywio wrth gwrs. Mae pawb yn mofyn heddwch, ac er mwyn creu’r heddwch hwnnw y maint yn ymladd, oherwydd heddwch ar ein telerau ‘ni’ yw’r dymuniad bob tro.\nY gred yw y gall trais ddatrus y problemau enbyd sydd yn ein byd. Hon yw’r broblem waelodol, ac y mae pob ochr mewn unrhyw wrthdaro treisgar yn rhannu’r argyhoeddiad hwn. Achosi mwy o broblemau a wna mewn gwirionedd. Ymladdwyd y Rhyfel Byd I er mwyn rhoi terfyn ar ryfela. Y gwrthwyneb a ddigwyddodd, nid yn unig fod Rhyfel Byd II yn ganlyniad uniongyrchol iddo, ond gyda datgymalu’r ymerodraeth Ottoman a rhannu ei thiroedd rhwng Prydain a Ffrainc fe sicrhawyd y tyndra a’r gwrthdaro sydd i’w canfod yn Syria, Irac a’r Yemen heddiw. Prydain a sicrhaodd bod y teulu Saud yn ennill grym yn Arabia; teulu sy’n dilyn ideoleg eithafol a threisgar yw’r teulu hwn. Mae terroristiaeth heddiw yn ganlyniad i Imperialaeth ddoe. Ystyriwch y modd y rhanwyd tiroedd yr Ymerodraeth Ottoman rhwng Ffrainc a Phrydain yn dilyn y Rhyfel Byd I; yr oedd y ddwy wladwriaeth gyda’u hymerodraethau anferth yn meddiannu tiroedd miliynau o Fwslimiaid yn barod. Trwy’r tiroedd hynny fe ystyriwyd y Mwslimiaid fel bodau israddol i’w hecsploetio (pan yn blentyn ysgol un o’r ymosodiadau casaf ar gymeriad rhywun oedd ei alw’n ‘blydi arab’!) Ai cyd-ddigwyddiad yw hi mai dyna’r ddwy wladwriaeth sy’n dioddef y gweithredoedd terroristaidd amlaf yn Ewrop?\nPe byddai’n wir bod trais yn datrus problemau, ac y gellid creu gwell byd drwy aberthu bywydau (hen syniad paganaidd yw bod rhaid cael aberth gwaed cyson i wella’r byd), oni ddylen ni fod yn byw mewn paradwys heddychlon ar ôl yr holl dywallt gwaed sydd wedi digwydd ar hyd y canrifoedd? Celwydd a thwyll noeth yw’r fath honiadau ffôl. Er mwyn mynd i’r afael â therroristiaeth, rhaid mynd i’r afael â’r syniad bod trais yn datrus problemau a phwysleisio taw cynyddu’r problemau a wna.\nRhaid cysylltu’r math o derroristiaeth yr ydym wei dod yn llawer rhy gyfarwydd ag ef gyda’r anghyfiawnder enbyd sy’n bodoli yn ein byd. Barn llawer i arbenigwr yn y maes yw mai dulliau’r tlawd i ryfela yn erbyn y cyfoethog ydyw. Mae’n wir dweud na all heddwch fodoli mewn sefyllfa o anghyfiawnder. Mae cyfiawnder a heddwch yn gwbl annatod â’i gilydd. Dyma a ddywed y Salmydd (Salm 85:10-13):\nBydd cariad a gwirionedd yn cyfarfod, a chyfiawnder a heddwch yn cusanu ei gilydd.\nBydd ffyddlondeb yn tarddu o’r ddaear, a chyfiawnder yn edrych i lawr o’r nefoedd.\nBydd yr ARGLWYDD yn rhoi daioni, a’n tir yn rhoi ei gnwd.\nBydd cyfiawnder yn mynd o’i flaen, a heddwch yn dilyn yn ôl ei droed.\nA’r weledigaeth odidog honno yn Eseia: 32:15-20:\nPan dywelltir arnom ysbryd oddi fry, a’r anialwch yn mynd yn ddoldir, a’r doldir yn cael ei ystyried yn goetir,\nyna caiff barn drigo yn yr anialwch a chyfiawnder gartrefu yn y doldir;\nbydd cyfiawnder yn creu heddwch, a’i effeithiau yn llonyddwch a diogelwch hyd byth.\nYna bydd fy mhobl yn trigo mewn bro heddychlon, mewn anheddau diogel, a chartrefi tawel,\na’r goedwig wedi ei thorri i lawr, a’r ddinas yn gydwastad â’r pridd.\nGwyn eich byd chwi sy’n hau wrth lan pob afon, ac yn gollwng yr ych a’r asyn yn rhydd.\n“Ceisiwch yn gyntaf deyrnas Dduw a’i gyfiawnder ef,” yw cyfarwyddyd Iesu. Rhaid rhoi blaenoriaeth i hyn a phwyso ar ein gwleidyddion i’w weithredu yn y byd economaidd a chymdeithasol. Er mwyn mynd i’r afael â therroristiaeth, rhaid mynd i’r afael â’r anghyfiawnder rhemp sydd yn llygru’n byd.\nBydd meddyliau pawb yn canolbwyntio ar yr hyn ddigwyddodd ym Manceinion a Llundain ar hyn o bryd mae’n siwr. Byddai’n werth cyfeirio at rai ffeithiau sy’n berthnasol i ddeall y digwyddiadau hynny ac sy’n bwrw goleuni gwahanol i’r hyn y mae’r cyfryngau poblogaidd yn eu dweud wrthym.\nYm mis Ebrill eleni fe lwyddodd Theresa May werthu gwerth £3biliwn o arfau rhyfel i Saudi Arabia, gwlad sy’n ariannu mudiadau fel Al Qaeda, ISIS a Boko Haram. Fe wnaeth hyn tra’n gwybod bod y teulu Saud yn hyrwyddo Wahhabiaeth drwy’r byd, y sect eithafol Islamaidd sy’n sail i ideoleg y rhai sy’n teyrnasu yn Saudi Arabia. Mae’r teulu Saud yn defnyddio’u cyfoeth anferth i hyrwyddo Wahhabiaeth drwy’r gwledydd Islamaidd a thu hwnt. Mae lle i gredu taw un o’r ysgol hon o feddwl a achosodd y ffrwydrad ym Manceinion yn ddiweddar. Mae Prydain ac America yn gefnogol iawn i’r teulu Saud oherwydd eu bod yn prynnu cymaint o arfau oddi wrth y ddwy wladwriaeth.Dyma ddyfyniad o bregeth a gyflwynwyd yn y Mosc Mawr yn Medina, Saudi Arabia, dros ugain mlynedd yn ôl; ac y mae yn dal i’w weld ar y we: galwodd y pregethwr ar i Dduw “to seize the Jews and Christians in the grip of your punishment…send down upon them a torment most grievous…they have filled the entire world with tyranny, oppression and sins…We seek thy protection against their evil.” Mosc Mawr Medina sydd nesaf o ran pwysigrwydd i’r un yn Mecca, ac y mae’r ddysgeidiaeth a gyflwynir yno yn cael dylanwad aruthrol ar draws y byd Islamaidd ac yn cyflwyno syniadau Wahhabaidd y teulu Saud.\nI ddychwelyd at brif ergyd y sylwadau hyn.\n“We need to confront the ideology,” meddai arbenigwr ar derroristiaeth yn sgil yr ymosodiad yn Llundain nos Sadwrn ddiwethaf. “Far too much tolerance of extremism in this country …. single evil ideology,” meddai Theresa May mewn ymateb i’r hyn a ddigwyddodd yn Llundain ddydd Sadwrn ddiwethaf. Ond ychydig ddiwrnodau cyn hynny yr oedd yn gwerthu gwerth biliynau o arfau i’r wladwriaeth sydd yn hyrwyddo’r ideoleg honno. Er mwyn mynd i’r afael â therroristiaeth mae’n rhaid datgelu’r rhagrith a’r gweithredu Machiavelaidd sydd yn rhan anatod o’n gwleidyddiaeth modern ni.\nBeth am yr ideoleg neu’r syniadau sy’n llywio gwerthoedd neu agweddau diwylliant y gorllewin? Ystyriwn ein diwylliant. Mae ffilmiau sy’n mawrygu trais yn cael eu dangos yn y sinemau ac ar y teledu. Byddai rhai yn dadlau bod llawer ohonynt yn cyflwyno ‘trais diniwed’ – westerns neu Star Wars er enghraifft. Ond maent yn llawn gogoneddu dialedd, a’r pwyslais mai lladd y dihirod yw’r ffordd i sicrhau gwell cymdeithas a byd. Mae nofelau antur, gemau fideo a comics o bob math yn llawn trais ac yn hyrwyddo’r meddylfryd hwn. Yn wir mae trais a rhyfela yn rhan o adloniant yr oes, ac ychydig yw’r nifer o’r rhai sy’n mynegu gofid ynglŷn â hyn. Oherwydd bod trais yn chwarae rhan bwysig iawn yn ein diwylliant modern ni mae’n bwysig inni herio’r diwylliant hwnnw, mae’n cyfrannu at greu’r hinsawdd sy’n cyfiawnhau gweithredu’n dreysgar. Os am fynd i’r afael â therroristiaeth rhaid inni gydnabod hyn a herio’r diwylliant hwnnw.\nDechreuwyd ar ymdrech fwriadol i geisio normaleiddio trais a militariaeth gan y llywodraethau Llafur a Toriaidd ers dechrau’r ganrif honno. Ychwanegwyd dathlu diwrnod y Lluoedd Arfog gan Gordon Brown, a gwnaeth David Cameron roi pwyslais ar y tiriogaethwyr yn y gobaith y byddai rhai yn perthyn i bob cymuned drwy wledydd Prydain. Gwelir hysbysebion cyson ar y teledu sy’n sôn am ba mor braf a chyffrous yw bywyd milwr. Y llynedd fe roddwyd arian mawr i’r ymdrech i sicrhau bod ysgolion yn sefydlu unedau cadets i’r plant. Yr angen yw pwysleisio mai peth abnormal yw rhyfela, nid normal.\nMae’n diwylliant torfol yn rhamanteiddio trais, mae’n gwneud arwyr o’r rhai sy’n lladd. Mae yna rywbeth rhamantus iawn mewn bod yn fodlon marw dros achosion sy’n cynhyrfu’r emosiwn – dros ryddid, cenedl ac yn y blaen. Mae beirdd a chantorion drwy hanes, a’r llenyddiaeth y cyfeiriwyd ato, wedi bod yn sôn am y gogoniant a berthyn i’r aberth sy’n cael ei wneud gan y rhai sy’n ymladd hyd angau dros eu gwlad, neu ryw achos, dros greu byd gwell i’w plant a’r cenedlaethau sy’n dilyn. Syniad rhamantus yw’r parodrwydd i gyflawni rhywbeth trawiadol heddiw er mwyn cael yfory gwell. Mae hyn yr un mor wir am y sawl sy’n cyflawni gweithredoedd terroristaidd a’u cefnogwyr. Arwr yw’r hunan-fomiwr sy’n barod i roi ei fywyd dros well dyfodol i’w bobol. Er mwyn mynd i’r afael â therroristiaeth mae’n rhaid di-ramanteiddio rhyfel a thrais a sylweddoli eu bod yn gweld eu hymladdwyr yn yr un ffordd ac mae’n milwyr ni yn y gorllewin yn cael eu mawrygu a’u clodfori.\nEr mwyn dwysáu’r ymdeimlad rhamantaidd hwn o weithredu’n arwrol fe ddefnyddir iaith grefyddol i ddisgrifio’r arwyr yn aml. Yn ein diwylliant ôl-Gristnogol ni mae geiriau ac ymadroddion crefyddol fel ‘hunan-aberth’, ‘rhoi ei fywyd’, cyflawni’r weithred ‘dros eraill’ yn cael eu defnyddio. Cael ei aberthu y mae milwr sy’n colli ei fywyd, gan y grymoedd sy’n ei ddanfon i ryfel. Nid rhoi ei fywyd a wna ond ‘gwerthu’ ei fywyd yn ddrud. Mae ‘rhoi’ yn golygu nad yw’r rhoddwr yn disgwyl cael unrhywbeth yn ôl. Rhyfyg o’r mwyaf yw defnyddio cyfeiriadau at hunan-aberth Iesu ar y groes, yn enwedig ‘Cariad mwy na hwn nid oes …’ i fawrygu’r hyn a ddigwydd mewn rhyfel. Mae’r terrorist yn gwneud yn union yr un peth, ond ei fod yn gweld yr ‘arwr’, neu’r mewn ffordd gwahanol: arwr yw’r un sy’n merthyru ei hun dros yr achos, sydd yn sanctaidd yn eu golwg. Mae’r arwr gorllewinol a’r merthyr ill dau’n marw yn cael eu haberthu er mwyn hyrwyddo’r syniad o gyfiawnder. Mae’r weithred yn gyfiawn yn eu golwg. Er mwyn mynd i’r afael â therroristiaeth rhaid cael gwared â’r syniad bod yna’r fath beth a rhyfel cyfiawn yng ngolwg Duw.\nGellid dadlau, fel y mae llawer yn gwneud, bod parodrwydd i ryfela yn perthyn i’r natur ddynol ac na ellir rhoi diwedd arno – byth. Os gwir hynny, ac fe gredaf fod yna elfen gref o wirionedd ynddo, yna rhaid cydnabod bod parodrwydd i weithredu terroristiaeth yn rhan o’r natur ddynol hefyd, fel sy’n cael ei amlygu gan agwedd y mwyafrif at y bom niwclear. Fe wyddom o brofiad mae’n siwr mai’r hyn sy’n perthyn i’r natur ddynol yw tuedd at ddialedd, casineb a’r parodrwydd i ddefnyddio trais. Er mwyn mynd i’r afael â therroristiaeth mae’n rhaid mynd i’r afael â’r natur ddynol.\nPa rym all gyflawni’r newid hwn? Ystyriwn beth ddigwyddodd i Iesu; yr oedd y meddylfryd treisgar a therroristaidd ar waith adeg y Pasg Cristnogol cyntaf yn Jerwsalem. Wylodd Iesu dros y ddinas am iddi ymwrthod â Ffordd Tangnefedd fel yr amlygir yn yr hanes.\nPan arestiwyd Iesu fe’i osodwyd ar ei brawf, ac yn ôl yr Efengylau rhoddwyd dewis i’r dorf (sydd yn ein cynrychioli ni, y ddynoliaeth) o naill ai rhyddhau Iesu neu Barabbas. Terrorist oedd Barabbas yng ngolwg y Rhufeiniaid, dywed Marc (15:7) ei fod yn euog o wrthryfela a llofruddio. Yr oedd Iesu’n hyrwyddo Ffordd Tangnefedd a Barabbas yn hyrwyddo ffordd trais a dialedd. Dewis y dorf oedd Barabbas, a’u dymuniad oedd croeshoelio Iesu.\nGweithred terroristaidd oedd croeshoelio; fe’i dyfeisiwyd fel ffordd i achosi braw ac ofn er mwyn rhwystro pobol rhag gweithredu mewn modd a fyddai’n peryglu’r wladwriaeth. Crogwyd y truan drwy ei hoelio ar groes yn gyhoeddus er mwyn rhwystro eraill rhag dilyn yr un ffordd. Gwnaethpwyd hyn i Iesu, tywalltwyd llid a chasineb mewn modd hynod greulon arno. Trechodd Iesu’r cyfan, dangosodd Duw taw ffordd Iesu sy’n maeddu ffordd trais a ddyfeisiwyd i greu terror nid ffordd Barabbas oedd am drechu drygioni drwy ddefnyddio arfau drygioni. “Trecha di ddrygioni â daioni” yw anogaeth Paul, yr union beth a wnaeth Iesu ar Galfaria.\nY ffordd i ymateb i derroristiaeth, boed o eiddo’r wladwriaeth neu fudiadau gwrthryfelgar, yw drwy ddilyn a hyrwyddo ffordd Iesu. Daeth ef i’r byd er mwyn newid y natur ddynol, drwy ein cael i edifarhau, sef newid ein meddwl a’n ffordd, ac i fod yn ddisgyblion iddo ef, bod yn oleuni i’r byd ac yn lefain yn y blawd. Dangos ffordd Iesu i’r byd yw ein braint ni, ac mae hyn yn rhywbeth y gall pob un ohonom ei wneud. Yr unig rym all newid y natur ddynol yw grym cariad Duw yn Iesu sydd ar waith yn ein byd drwy gyfrwng yr Ysbryd Glân.


1 Samuel 9 (BCN) - Bible Society\n1 Samuel 9 BCND\n1Yr oedd gŵr blaenllaw yn Benjamin o'r enw Cis fab Abiel, fab Seror, fab Becorath, fab Affeia, 2a chanddo fab o'r enw Saul, gŵr ifanc golygus nad oedd ei well ymysg yr Israeliaid, ac yn dalach o'i ysgwyddau i fyny na neb arall. 3Aeth asennod Cis tad Saul ar goll, a dywedodd Cis wrth ei fab Saul, “Cymer un o'r gweision a dos i chwilio am yr asennod.” 4Aethant drwy fynydd-dir Effraim a thrwy ardal Salisa, ond heb eu cael; yna mynd drwy ardal Saalim, ond nid oedd dim o'u hanes yno; ac yna drwy diriogaeth Benjamin, ond eto heb eu cael. 5Wedi iddynt ddod i ardal Suff, dywedodd Saul wrth y gwas oedd gydag ef, “Tyrd, awn yn ôl, rhag i 'nhad anghofio'r asennod a dechrau poeni amdanom ni.” 6Ac meddai'r gwas wrtho, “Edrych, y mae yma ŵr Duw yn y dref hon sy'n uchel ei glod, a phopeth a ddywed yn sicr o ddigwydd. Gad inni fynd ato, ac efallai y dywed wrthym pa ffordd y dylem fynd.” 7Ond dywedodd Saul wrth ei was, “A bwrw'n bod ni'n mynd, beth a ddygwn ni i'r dyn? Y mae hyd yn oed y bara yn ein paciau wedi darfod; nid oes gennym unrhyw rodd i'w chynnig i ŵr Duw. Beth sydd gennym?” 8Atebodd y gwas eto a dweud wrth Saul, “Wel, y mae'n digwydd bod gennyf fi chwarter sicl; fe'i rhoddaf i ŵr Duw am ddweud y ffordd wrthym.” 9(Yn Israel gynt, fel hyn y dywedai rhywun wrth fynd i ymgynghori â Duw, “Dewch ac awn at y gweledydd.” Oherwydd gynt “gweledydd” oedd yr enw ar broffwyd.) 10Dywedodd Saul wrth ei was, “Awgrym da. Tyrd, fe awn.” Ac aethant i'r dref lle'r oedd gŵr Duw. 11Fel yr oeddent yn dringo'r allt at y dref, gwelsant ferched ar eu ffordd i dynnu dŵr, a dyna ofyn iddynt, “A yw'r gweledydd yma?” 12“Ydyw,” meddent, “acw'n syth o'ch blaen; brysiwch, y mae newydd gyrraedd y dref, oherwydd y mae gan y bobl aberth heddiw yn yr uchelfa. 13Os ewch i'r dref, fe'i daliwch cyn iddo fynd i'r uchelfa i fwyta; oherwydd ni fydd y bobl yn dechrau bwyta nes iddo gyrraedd, gan mai ef sy'n bendithio'r aberth cyn i'r gwahoddedigion fwyta. Ewch i fyny, ac fe'i cewch ar unwaith.” 14Aethant tua'r dref, ac fel yr oeddent yn mynd i mewn iddi, dyna Samuel yn dod i'w cyfarfod ar ei ffordd i'r uchelfa.\n15Yr oedd yr ARGLWYDD wedi rhybuddio Samuel ryw ddiwrnod cyn i Saul gyrraedd, a dweud, 16“Yr adeg yma yfory anfonaf atat ddyn o diriogaeth Benjamin, i'w eneinio'n dywysog ar fy mhobl Israel, ac fe wareda fy mhobl o law'r Philistiaid; oherwydd gwelais drueni9:16 Felly Groeg. Hebraeg heb drueni. fy mhobl, a daeth eu cri ataf.” 17Pan welodd Samuel Saul, dywedodd yr ARGLWYDD, “Dyma'r dyn y dywedais wrthyt amdano; hwn sydd i reoli fy mhobl.” 18Daeth Saul i fyny at Samuel yng nghanol y porth a dweud wrtho, “A fyddi mor garedig â dweud wrthyf ymhle y mae tŷ'r gweledydd?” 19Atebodd Samuel, “Fi yw'r gweledydd; dos i fyny o'm blaen i'r uchelfa; cei fwyta gyda mi heddiw, a gollyngaf di ymaith yfory ar ôl dweud wrthyt bopeth sydd yn dy galon. 20Ac am yr asennod sydd ar goll gennyt ers tridiau, paid â phoeni amdanynt, oherwydd cafwyd hwy. I bwy y mae popeth dymunol yn Israel? Onid i ti a'th holl deulu?” 21Atebodd Saul, “Onid un o Benjamin wyf fi, o'r lleiaf o lwythau Israel? A'm tylwyth i yw'r distatlaf o holl dylwythau llwyth Benjamin. Pam, felly, yr wyt yn siarad fel hyn â mi?” 22Cymerodd Samuel Saul a'i was, a mynd â hwy i'r neuadd a rhoi iddynt y lle blaenaf ymysg y gwahoddedigion; yr oedd tua deg ar hugain ohonynt. 23Yna dywedodd Samuel wrth y cogydd, “Estyn y darn a roddais iti pan ddywedais wrthyt, ‘Cadw hwn o'r neilltu’.” 24Dygodd y cogydd y glun a'r hyn oedd arni, a'i gosod gerbron Saul a dweud, “Dyma'r hyn a gadwyd ar dy gyfer; bwyta, oherwydd fe'i cadwyd iti ar gyfer yr amser penodedig, i'w fwyta gyda'r gwahoddedigion9:24 Tebygol. Hebraeg, penodedig, gan ddweud, ‘Y bobl a wahoddais.’.” Bwytaodd Saul y diwrnod hwnnw gyda Samuel.\n25Wedi iddynt ddychwelyd o'r uchelfa i'r dref, gwnaethant wely i Saul ar ben y tŷ, a chysgodd yno9:25 Felly Groeg. Hebraeg, i'r dref, ymddiddanodd â Saul ar ben y tŷ a chodasant yn fore.. 26Pan dorrodd y wawr, galwodd Samuel ar Saul, ac yntau ar y to, a dweud, “Cod, imi gael dy anfon ymaith.” Ac wedi i Saul godi, aeth y ddau allan, Samuel ac yntau. 27Wedi iddynt ddod i gwr y dref, dywedodd Samuel wrth Saul, “Dywed wrth y gwas am fynd o'n blaen, ac wedyn aros di ennyd, imi fynegi gair Duw iti.”


Gala Myfyrwyr Rhyngwladol – Newyddion a Digwyddiadau, Prifysgol Bangor\nGala Myfyrwyr Rhyngwladol\nCynhaliodd Prifysgol Bangor ei Gala Ryngwladol flynyddol yn ddiweddar. Mae'r digwyddiad hwn wedi dod yn ddyddiad pwysig yng nghalendr y myfyrwyr rhyngwladol. Roedd y Gala eleni yn cynnwys rhaglen lawn o berfformiadau lliwgar a bywiog gan y myfyrwyr.\nAr y noson gwelwyd myfyrwyr yn perfformio amrywiaeth o ganeuon, dawns a darnau offerynnol oedd yn adlewyrchu diwylliant eu mamwlad. Eleni roedd mwy o berfformiadau nag erioed gyda 18 o berfformwyr yn cymryd rhan, yn cynnwys côr o Gymru, pibydd Gwyddelig, gitarydd o Afghanistan a grŵp dawns o Fietnam. Roedd Neuadd Prichard-Jones yn llawn i'r ymylon gyda staff a myfyrwyr yn mwynhau’r cyfle i ddathlu amrywiaeth ym Mangor.\nDywedodd Manuela Vittori o'r Ganolfan Addysg Ryngwladol:\n"Bob blwyddyn rwy'n synnu o’r ochr orau ar yr amrywiaeth o dalent sydd ymhlith ein myfyrwyr rhyngwladol. Rwyf wedi trefnu'r Gala ers tair blynedd bellach ac mae ystod a safon y perfformiadau yn tyfu ac yn gwella bob blwyddyn - rwy'n edrych ymlaen at 2014 yn barod!"\nDiolch i Dominic Wodehouse am y lluniau.\nDyddiad cyhoeddi: 20 Mawrth 2013


Posted By: diane 374 Views\nBydd Aelod Seneddol Plaid Cymru Arfon Hywel Williams yn cynnal cymhorthfa arbennig ym Mangor ddydd Gwener yma, 25 Tachwedd, sy’n rhoi cyfle i etholwyr drafod ffyrdd posib o arbed arian ar eu biliau dŵr.\nMae Hywel Williams AS yn annog gweithwyr ar gyflogau isel yn ei etholaeth i fanteisio ar dariff HelpU gan Ddŵr Cymru, sydd wedi ei deilwra’n arbennig ar gyfer cartrefi gyda lefel incwm llai na £15,000 y flwyddyn.\nCynhelir y gymhorthfa arbennig yng Nghanolfan MATRA Maesgeirchen, Bangor ar Ddydd Gwener Tachwedd 25, 2016 rhwng 4.00-6.00yp.\nBydd cymhorthfa tebyg yn cael ei chynnal yng Nghanolfan Noddfa Caernarfon gyda Siân Gwenllian AC ar ddydd Llun Tachwedd 28 rhwng 4.00-6.00yp.\nDywedodd Hywel Williams: “Mae Dŵr Cymru’n dweud y gallai miloedd o gwsmeriaid elwa o dariff HelpU-a gallai rhai o’r bobl hyn haneru eu biliau dŵr a charthffosiaeth blynyddol.\n“Y cyfan sydd ei angen i’r bobl ei wneud yw cysylltu â’r cwmni, a chânt gymorth i newid i’r tariff HelpU.\n“Gallai llawer iawn o bobl yn yr etholaeth yma elwa o’r fenter hon, a hoffwn annog pobl i ystyried a ydynt yn gymwys, ac i gysylltu â’r cwmni ar unwaith os ydyn nhw neud ddod i’m gweld yn y gymhorthfa i drafod ymhellach.\n“Rydyn ni’n gwybod bod biliau dŵr llawer o bobl yn fwy na phump y cant o incwm eu haelwyd – ac felly mae hi’n gallu bod yn anodd eu talu.\n“Mae arbedion mawr ar gael i bobl ag incwm isel. Os nad ydych chi’n gymwys eich hun, efallai eich bod chi’n adnabod rhywun arall sy’n gymwys. Os felly, lledaenwchwch y gair, a rhannwch y wybodaeth werthfawr yma â nhw.”\nMae 60,000 o gwsmeriaid eisoes yn elwa ar dariffau cymdeithasol Dŵr Cymru ar gyfer biliau dŵr a charthffosiaeth.\nFe newidiodd LSD y ffordd wledig o fyw am byth\nRhagfyr 5, 2016 diane Sylwadau wedi eu Diffodd ar Can mlynedd ers i Lloyd George ddod yn Brif Weinidog


Prentisiaid Gosod Brics Coleg Iâl yn gweithio ar ddatblygiad tai newydd yn Wrecsam - Coleg Cambria\nPrentisiaid Gosod Brics Coleg Iâl yn gweithio ar ddatblygiad tai newydd yn Wrecsam\nYmhyfryda Coleg Iâl fod pedwar o’i brentisiaid gosod brics yn mynd i fanteisio ar hyfforddiant arbenigol wrth iddynt weithio ar ddatblygiadau tai newydd yn Wrecsam.\nCymerwyd wyth pentis newydd ymlaen gan gwmni adeiladu lleol i ddysgu eu crefft ar gontract cwmni adeiladu Anwyl gwerth £15 miliwn i adeiladu bron i 150 o dai newydd ar ddau safle yn Wrecsam i Tai Wales & West, y landlord blaenllaw mewn tai cymdeithasol, a Chyngor Bwrdeistref Sirol Wrecsam.\nBydd cyfanswm o wyth prentis, sydd oll yn byw’n lleol ac yn amrywio o ran oed o 16 i 26, yn dysgu eu crefft trwy weithio gyda’r is-gontractwyr arbenigol mewn gosod brics, Alan Davies and Sons, a fydd yn gwneud y rhan fwyaf o’r gwaith ar y ddau safle ar Ffordd Melin y Brenin a Ffordd y Nant.\nHyfforddir pedwar, a ddaw o Gyfadran Adeiladu a Pheirianneg Coleg Iâl yn Ffordd y Bers, fel gosodwyr brics tra bydd y pedwar arall, o Barc Caia, yn cyflawni dyletswyddau adeiladu cyffredinol gyda’r cyfle i symud ymlaen i brentisiaethau arbenigol.\nDywedodd Iain Murray, Rheolwr Adeiladu’r cwmni adeiladu Anwyl, sydd wedi ennill gwobrau lu:\n“Roedd hi bob amser yn fwriad gennym i sicrhau bod y contract sylweddol hwn yn rhoi manteision i’r ardal leol ac rydym wrth ein bodd bod hyn yn digwydd eisoes.\nMae’n bwysig i ninnau a Thai Wales and West fel ein gilydd fod y prosiect hwn yn darparu cymaint â phosibl o gyfleoedd hyfforddi o’r ansawdd gorau.”\nMeddai’r Cynghorydd Mark Pritchard, Aelod Arweiniol Cyngor Wrecsam dros Tai a Chynllunio: “Ymfalchïaf fod y prosiect hwn nid yn unig yn rhoi cartrefi y mae gwirioneddol eu hangen i bobl lleol, ond hefyd yn rhoi cyfleoedd gwaith i bobl lleol.\n“Mae hwn yn enghraifft arall o waith partneriaeth llwyddiannus ac rwyf ar ben fy nigon y bydd pobl ifanc yr ardal y gallu cael profiad gwerthfawr trwy weithio ar y datblygiad hwn.\n“Carwn hefyd ddiolch i bob un o’r swyddogion sydd wedi ymwneud â’r prosiect hwn.”\nDysgodd Alan Davies, 63 oed, ei grefft fel prentis mewn gosod brics yn yr hen lofa yn Llai, gan adeiladu siafftiau awyr a chau hen weithiau’r lofa gyda brics a dywedodd “Rwyf wastad wedi bod yn awyddus i gael prentisiaid ac rydym bob amser yn defnyddio Coleg Iâl.\n“A dweud y gwir, mae un o fy meibion, Lee, yn diwtor yno mewn gosod brics ac un arall, Chris, yng Ngholeg Glannau Dyfrdwy, felly gwn eu bod yn cael eu dysgu’n iawn.\n“Rydym wedi cymryd pedwar o’r coleg ymlaen fel prentisiaid mewn gosod brics a byddant gyda ni bedwar diwrnod yr wythnos ac yn y coleg am un diwrnod yr wythnos a bydd y pedwar o Barc Caia’n cyflawni dyletswyddau adeiladu cyffredinol ac os byddant yn creu argraff arnom, bydd cyfleoedd am brentisiaethau iddyn nhw hefyd.”\nUn o’r prentisiad yw ŵyr Alan Davies, Ryan, 21 oed, o Gresffordd, y bedwaredd genhedlaeth o’r teulu i godi trywel ac sy’n cael ei diwtora gan ei dad yn Iâl a dywedodd: “Rwy’n mwynhau’n fawr, mae’n gyfle gwych gan fy mod wastad wedi bod eisiau gweithio ym maes adeiladu.\n“Credaf ei fod yn y gwaed, ond allwn i ddim fod wedi cael athrawon gwell.”\nUn arall yw Phil Doyle, 26 oed, o Benycae, a ddywedodd: “Symudais yma o Iwerddon a chlywais am y coleg gan fy nyweddi a chofrestrais yno.\n“Mae’r cwrs wedi bod yn wych ac mae’n fendigedig fy mod wedi cael prentisiaeth mor fuan wedi dechrau ym mis Medi.”\nBwriedir cwblhau dau ddatblygiad Tai Wales & West yn gweithio mewn partneriaeth â Chyngor Bwrdeistref Sirol Wrecsam erbyn mis Rhagfyr 2013 gyda 35 o dai a fflatiau’n cael eu hadeiladu yn Ffordd y Nant yn ogystal â bloc pum llawr gydag 20 o fflatiau tra bydd 92 pellach yn cael eu datblygu ar Ffordd Melin y Brenin ynghyd â Chanolfan Adnoddau Cymunedol a Chyfleuster Feddygol.”\nDywedodd Craig Sparrow, Rheolwr Datblygu’r Gogledd i Tai Wales & West: “Un o agweddau allweddol ein cynnig i ddatblygu’r prosiect hwn yn Wrecsam oedd i gyfrannu at brentisiaethau hyfforddi a manteisio ar gadwyni cyflenwi a llafur lleol.\nMae hwn wir yn gyfle i’r prentisiaid ifanc hyn a’n gobaith yw y byddant yn parhau trwy weithio gyda’r contractwr i ddysgu rhywbeth a fydd yn rhoi gyrfa iddynt mewn adeiladu.\nBu cwmni adeiladu Anwyl yn flaengar iawn wrth gydweithio â ni i roi prentisiaethau hyfforddi ar y safleoedd hyn ac mae’r gwaith yn mynd yn ei flaen yn dda; mae llawer o weithgaredd bellach a mwy a mwy o grefftau’n cael eu cynnwys bob wythnos.”\nMeddai Anne Hinchey, Prif Weithredwr Tai Wales & West: “Nid yn unig darparu tai a chyfleusterau fforddiadwy o’r ansawdd gorau i bobl Wrecsam yw bwriad ein datblygiadau ar Ffordd Melin y Brenin a Ffordd y Nant.\nRydym yn ymroddedig i hyrwyddo cyfleoedd gwaith a hyfforddiant i bobl lleol a chefnogi’r economi leol trwy gyflogi cwmnïau lleol lle bynnag bo hynny’n bosibl.”\nCroesawyd recriwtio prentisiad hefyd gan Gyfarwyddwr Cyfadran Adeiladu a Pheirianneg Coleg Iâl, Graham Evans, a ddywedodd: “Rydym wrth ein bodd fod pedwar o’n myfyrwyr wedi cael eu cymryd ymlaen a gobeithio, wrth i’r gwaith fynd yn ei flaen, y byddwn hefyd yn gweld cyfleoedd i brentisiaid ym meysydd gwaith saer, plastro, gwaith trydan a gwaith plymwr.\nByddant yn cael eu cyflogi trwy’r rhaglen Sgiliau Adeiladu a’r hyn sy’n codi calon yw ein bod yn gweld cynnydd mewn prentisiaethau am y tro cyntaf mewn tair blynedd.\nPrentisiaid yw craidd y diwydiant adeiladu ac fel rheol, adeiladu sy’n ein harwain allan o ddirwasgiad.\nHwn yw’r unig prosiect adeiladu sylweddol yn lleol ac mae’n gadarnhaol iawn ei fod yn cymryd dynion ifanc ymlaen o’r dalgylch lleol. Mae cael pedwar mewn un lle yn rhagorol ac rydym ar ben ein digon o’r herwydd.”\nMeddai Cyfarwyddwr Adeiladu cwmni Anwyl, Mathew Anwyl: “Ymfalchïwn ein bod wedi gallu creu cyfleoedd ymysg y gweithlu lleol.\nYstyriwn brentisiaethau yn hanfodol bwysig i ddyfodol y diwydiant adeiladu ac mae gennym gysylltiadau agos â cholegau fel Glannau Dyfrdwy a bellach yn Iâl a’r cynlluniau hyfforddi rhagorol sydd ganddynt.”


Welcome to Coleg Sir Gar - Clirio 2020\nClirio yw'r broses lle gall myfyrwyr wneud cais uniongyrchol i'w prifysgol neu'u coleg dewisol am gwrs. Dim ond unwaith y flwyddyn y bydd clirio yn digwydd ac mae'n dechrau ar y diwrnod y daw'r canlyniadau Safon Uwch allan, sef 16eg Awst, ac yn para tan ganol mis Medi.\nMae Addasu ar gael o'r diwrnod canlyniadau Safon Uwch (16eg Awst) tan 1 Medi. Mae cyfnod Addasu unigolyn (5 diwrnod calendr) yn dechrau pan fydd ei ddewis pendant amodol (CF) yn newid i ddewis pendant diamod (UF) neu ar 16eg Awst, pa un bynnag sydd hwyraf.\nDydd Llun i ddydd Iau o 8.30am - 5pm\nac ar ddydd Gwener 8.30am – 4.30pm


Mae diet cartref ar gyfer colli pwysau yn dda oherwydd ei fod yn gofyn am gynnyrch syml, sydd bron i bawb. Os cedwir y dognau rhagnodedig ar gyfradd ddyddiol, bydd y pwysau gormodol yn lleihau'n sylweddol. Er mwyn cael yr effeithlonrwydd mwyaf posibl o ddeiet cartref, mae angen ei gyfuno ag ymarferion sy'n ysgogi straen corfforol ar y corff, yna teimlir yn gryf y canlyniad.\nOs ydych chi'n dal i benderfynu ar y diet hwn, yna mae angen rhoi'r gorau iddi: alcohol , siwgr, brasterog a bwydydd wedi'u ffrio, mae ganddynt werth calorig uchel iawn. Felly, mae'n well paratoi bwyd ar gyfer stemio, neu ei goginio neu ei ddiffodd. Hefyd, nid yw'r diet cartref yn cyfrannu at golli pwysau cyflym, ond mae hefyd yn cael effaith gadarnhaol ar iechyd.\nMae angen cadw at nifer o bwyntiau:\nCyn brecwast, yfed gwydraid o ddŵr, os yn ddelfrydol os yw'r dwr wedi cael ei asidu ychydig o lemwn, mae'n helpu i wella lles.\nDylai'r pryd cyntaf gael ei wneud cyn 9-10 am, argymhellir hefyd ar ôl brecwast i ddeffro am awr.\nGall gormod o fwydydd hallt achosi chwyddo.\nRhowch fanylion ar yr hyn y gellir ac na ellir defnyddio cynhyrchion yn ein diet.\nRydym yn gwahardd:\nffa, pys, corn, beets.\ntatws, selsig, eog, macrell , eog a phringog.\nRydym yn gadael:\nbananas, cantaloupe, mango, kiwi, pomelo, afal, grawnffrwyth a aeron;\ntomatos, ciwcymbrau, pupur, zucchini, radish, seleri a mathau eraill o bresych;\ncig eidion, cwningen, pike, tiwna, sgwid;\nCynhyrchion llaeth gyda chanran isel o gynnwys braster a lefel halen.\nMae diet cartref hawdd yn helpu i golli pwysau mewn 2 wythnos\nSylwer: mae angen i'r olew gael ei fflysio neu olewydd heb ei ddiffinio.\n8:00 - Te gwyrdd gyda 1 llwy de o fêl.\n11:00 - Rydym yn torri 200 g o giwcymbri ffres, a'u llenwi â olew llysiau.\n14:00 - Cawl o lysiau, gyda 100 g o gig wedi'i ferwi.\n17:00 - 200 g o ffrwythau.\n20:00 - Gwydraid o kefir gyda 2-3 llwy fwrdd o olew llysiau.\nRydym yn cadw'r fwydlen hon am 7 diwrnod. O ddechrau'r ail wythnos, mae angen i chi ddisodli cig gydag un neu ddwy wyau wedi'u berwi, cawl ar gyfer grawnfwyd (ac eithrio semolina a gwenith). Fodd bynnag, peidiwch â difetha eich corff, yn dilyn y diet hwn am fwy na 14 diwrnod, oherwydd y nifer fach o galorïau.\nOs nad yw'r math hwn o ddeiet am ryw reswm yn ffitio, yna mae yna lawer mwy.\nY mono-ddeiet mwyaf effeithiol\nDeiet mewn achos o afiechyd yr afu - pa fath o fwyd sy'n ddefnyddiol ac yn niweidiol i'r afu?\nDeiet rhif 1\nDeiet cemegol am 4 wythnos - dewislen\nDeiet am gastritis a pancreatitis\nMewn cam o'r rownd derfynol: cytunodd Angelina Jolie a Brad Pitt ar amodau ysgariad\nOen wedi'i stiwio gyda winwns\nCwympo'r gwddf - dileu cyflwr peryglus yn gyflym\nClutch: bag llaw bach at ddibenion mawr\nCyw iâr mewn saws soi mêl\nHerpes ar y gwefusau - rhesymau\nCawl gyda ciwcymbrau wedi'u piclo\nPants yn arddull milwrol\nBasil - cynhaeaf ar gyfer y gaeaf\nDyluniwch ewinedd â streipiau\nCrefftau o boteli gwydr\nA oedd yn afalau neu'n niwed?\nNoah's Ark - Gwirionedd neu Ffuglen - Ffeithiau a Diffygion\nSubcooling y corff\nFeed Fe wnaeth Megan Markle ffug go iawn yn y rhwydwaith


AS Llafur yn beirniadu galwad Theresa May – Golwg360\nAS Llafur yn beirniadu galwad Theresa May\n10 Gorffennaf 2017 am 12:09\nChristina Rees AS (llun o'i gwefan)\nMae Aelod Seneddol Castell-nedd wedi beirniadu galwad Theresa May heddiw i alw am “syniadau a safbwyntiau” gan y gwrthbleidiau.\nAr hyn o bryd, Christina Rees yw llefarydd Cymru ar ran yr wrthblaid ac mae wedi galw cyhoeddiad y Prif Weinidog “yn enghraifft arall o Lywodraeth sydd heb syniadau – a heb fandad yng Nghymru.”\nDaw hyn wrth i Theresa May baratoi at araith yn Nhŷ’r Cyffredin yfory lle bydd yn cydnabod ei cholled yn yr Etholiad Cyffredinol gan alw ar y pleidiau i “ddadlau a thrafod” o ran polisïau’r Deyrnas Unedig a Brexit.\nDywedodd Christina Rees AS ei bod am weld Theresa May yn gweithredu yng Nghymru ar gyfres o brosiectau gan gynnwys cyflogau, morlyn llanw’r môr, a chyllido Barnett.\n“Gall hi weithredu’n awr a rhoi cefnogaeth lawn y Llywodraeth i ddatblygiadau morlyn llanw’r môr yng Nghymru a rhoi terfyn ar yr ansicrwydd ynglŷn â’r prosiectau, a hefyd ymrwymo ar frys i’r angen mawr am drydaneiddio’r rheilffyrdd yng Nghymru,” meddai Christina Rees.\nDywedodd hefyd ei bod am weld Llywodraeth Prydain yn “rhoi terfyn ar gap cyflog y sector cyhoeddus” ynghyd â sicrhau’r cyllid cyfatebol i Gymru yn fformiwla Barnett yn dilyn ei chytundeb £1 biliwn â’r DUP.\nDonald Trump: Cynllun Brexit am “ladd” cytundeb masnach


Gwireddu eich Breuddwydion Pêl-droed - Coleg Cambria\nGwireddu eich Breuddwydion Pêl-droed\nGall dysgwyr chwaraeon lleol sy’n awyddus i ddilyn gyrfa ym myd pêl-droed ac sy’n chwarae ar hyn o bryd ar lefel iau na 16 oed ac sy’n gobeithio cael gwaith gyda thâl ym maes hyfforddi pêl-droed roi hwb i’w dyfodol trwy dreialu eu sgiliau fis nesaf.\nGallai treial mewn gêm bêl-droed ar 15 Mai roi cyfle i fyfyrwyr chwaraeon i ymuno â chwrs newydd ym mis Medi 2013. Bydd Coleg Iâl, Sefydliad Cymunedol y Cae Ras (RCF) a Phrifysgol Glyndŵr yn cynnal cwrs llawn amser dros ddwy flynedd sydd wedi’i llunio i fod yn gyfle cyffrous i bobl ifanc i wella eu sgiliau a dod yn fwy heini wrth ddysgu.\nBydd y cwrs yn dechrau ym mis Medi 2013 yng Ngholeg Iâl gyda hyfforddiant am 3 awr yr wythnos gyda rhaglen o gemau ar gae hyfforddi Prifysgol Glyndŵr ym Mharc Colliers, Gresffordd. Tra byddant yn dilyn cymhwyster hyfforddi’r CPD ar lefel 1, caiff myfyrwyr eu monitro a’u gwerthuso gan dîm hyfforddi RCF yn eu rhaglenni craidd mewn clybiau ar ôl ysgol, sesiynau futsal a chanolfannau datblygu.\n“Ein nod yw targedu chwaraewyr o ansawdd da o’r ardal leol sy’n chwarae ar lefel academi yn ogystal â bod yn academaidd gyda’r gofynion mynediad yn 5 TGAU ar radd C neu uwch,” meddai Darryl Cumberlidge, Cydlynydd Rhaglen Addysg Gorfforol Coleg Iâl.\nWedi cwblhau’r cwrs, bydd y myfyrwyr yn ennill Diploma BTEC Lefel 3 mewn Chwaraeon (Datblygu, Hyfforddi a Ffitrwydd) yn ogystal â BAgloriaeth Cymru Lefel 3, cymhwyster hyfforddi CPD lefel 1 a chymhwyster cymorth cyntaf. Bydd yn rhaid i ymgeiswyr gael isafswm o bump TGAU gradd A*-C. Efallai rhoddir cyfle i fyfyrwyr sy’n dymuno cael rhagor o brofiad hyfforddi i wneud hynny gyda chyllid RCF.\nI wneud cais, cynhelir gêm brawf ddydd Mercher 15 Mai ar gae hyfforddi Prifysgol Glyndŵr ym Mharc Colliers, Gresffordd. Caiff chwaraewyr eu dewis ar gyfer y cwrs yn dibynnu ar eu gallu a’u canlyniadau TGAU.


ILM: Lefel 2 Arwain Tîm a Lefel 3 Rheoli Cyflawniadau | Cyngor Sir Ddinbych\nCartref » Swyddi a gweithwyr » Datblygiad Gweithiwr » ILM: Lefel 2 Arwain Tîm a Lefel 3 Rheoli Cyflawniadau\nILM: Lefel 2 Arwain Tîm a Lefel 3 Rheoli Cyflawniadau\nYdych chi’n gweithio mewn rôl rheoli? Oes gennych chi ddiddordeb mewn ennill cymhwystergan yr ILM (Institute of Leadership & Management)?\nSesiwn ymwybyddiaeth arlein\nDydd Mercher 11 Tachwedd, 2pm neu dydd Iau 12 Tachwedd, 10:30am.\nYdy arwain tîm yn brofiad newydd i chi neu a hoffech chi gael eich cydnabod am y gwaith rheoli rydych eisoes yn eiwneud?\nMae’r cwrs hwn yn cyfuno hyfforddiant mewn swydd ag astudio tuag at gymhwyster a gaiff ei gydnabod ganddiwydiant. I unigolion sydd am barhau i ddatblygu’n broffesiynol a gwella’u rhagolygon o ran gyrfa, mae’n cynnigllwybr gwahanol i’r un academaidd traddodiadol.\nDatblygwyd y fframwaith i gynorthwyo arweinwyr tîm a rheolwyr sy’n gweithio mewn amrywiaeth o swyddi rheoli.Mae’r meysydd a astudir yn cynnwys: arwain a rheoli tîm, egwyddorion rheoli tîm, rheoli perfformiad unigolion neudimau, egwyddorion rheoli pobl, rheoli cyfarfodydd a rheoli datblygiad personol.\nMae’r fframwaith yn cael ei arwain gan Grŵp Llandrillo Menai ac yn cynnwys sgiliau hanfodol, portffolio o waith acelfen o wybodaeth.\nDewch draw i’r sesiwn ymwybyddiaeth i ddarganfod mwy am y cymhwyster wedi’i ariannu y gallwch ei gyflawni yn ygweithle a sut i gofrestru.\nI archebu lle ar y sesiwn cysylltwch â:\nGweithwyr Cyngor Bwrdeistref Sirol Conwy\nRebecca Jones: 01492 576 322 / rebecca.jones@conwy.gov.uk\nLlinos Howatson: 01824 706 022 / llinos.howatson@denbighshire.gov.uk


Cyllid a Thollau EM: Yswiriant Gwladol - yr hanfodion\nHafan > Cymraeg > Yswiriant Gwladol - yr hanfodion\nRydych yn talu cyfraniadau Yswiriant Gwladol er mwyn cronni eich hawl i fudd-daliadau penodol gan y wladwriaeth, gan gynnwys Pensiwn y Wladwriaeth. Mae'r cyfraniadau a dalwch yn dibynnu ar faint rydych yn ei ennill a ph'un a ydych chi'n gyflogedig neu'n hunangyflogedig. Rydych yn peidio â thalu cyfraniadau Yswiriant Gwladol pan fyddwch yn cyrraedd oedran Pensiwn y Wladwriaeth.\nBudd-daliadau'r Wladwriaeth sy'n dibynnu ar gyfraniadau Yswiriant Gwladol\nFaint o Yswiriant Gwladol rydych yn ei dalu\nPryd y byddech chi'n cael credydau Yswiriant Gwladol\nYswiriant Gwladol a Threth Incwm\nGwirio eich cofnod o gyfraniadau Yswiriant Gwladol\nRydych yn talu cyfraniadau Yswiriant Gwladol os ydych yn gyflogai neu'n hunangyflogedig ac rydych yn 16 oed neu'n hŷn, cyn belled â bod eich enillion yn uwch na swm penodol. Os ydych yn gyflogedig byddwch yn peidio â thalu cyfraniadau Yswiriant Gwladol cyn gynted ag yr ydych yn cyrraedd oedran Pensiwn y Wladwriaeth. Os ydych yn hunangyflogedig, byddwch yn peidio â thalu cyfraniadau Dosbarth 2 cyn gynted ag yr ydych yn cyrraedd oedran Pensiwn y Wladwriaeth, a chyfraniadau Dosbarth 4 o ddechrau'r flwyddyn dreth ar ôl yr un pan ydych yn cyrraedd oedran Pensiwn y Wladwriaeth.\nOedran Pensiwn y Wladwriaeth yw 65 i ddynion a anwyd cyn 6 Rhagfyr 1953 a 60 i fenywod a anwyd cyn 6 Ebrill 1950. Mae oedran Pensiwn y Wladwriaeth i fenywod a anwyd ar neu ar ôl 6 Ebrill 1950 yn cynyddu'n raddol, a bydd yn cyrraedd 65 ym mis Tachwedd 2018. O fis Rhagfyr 2018, bydd oedran Pensiwn y Wladwriaeth i fenywod a dynion yn codi'n raddol o 65 a'n cyrraedd 66 erbyn mis Hydref 2020.\nMae rhai pobl hefyd yn talu cyfraniadau Yswiriant Gwladol gwirfoddol. Er enghraifft, efallai y byddwch yn dewis eu talu os:\nnad ydych yn gweithio ac nad ydych yn hawlio budd-daliadau'r wladwriaeth\nnad ydych wedi talu digon o gyfraniadau Yswiriant Gwladol mewn blwyddyn i gyfrif am Bensiwn y Wladwriaeth neu fudd-daliadau tymor hir eraill y wladwriaeth\nydych yn byw dramor ac yn awyddus i gadw eich hawl i fudd-daliadau'r wladwriaeth\nDysgwch fwy am newidiadau i oedran Pensiwn y Wladwriaeth (agor ffenestr newydd)\nEich rhif Yswiriant Gwladol yw eich rhif cyfrif personol eich hun. Mae'r rhif yn sicrhau bod y cyfraniadau Yswiriant Gwladol a'r dreth a dalwch yn cael eu cofnodi'n gywir ar eich cyfrif. Mae hefyd yn gweithredu fel cyfeirnod ar gyfer y system nawdd cymdeithasol gyfan. Mae pob rhif Yswiriant Gwladol yn wahanol. Mae'n cynnwys llythrennau a rhifau fel hyn: QQ 12 34 56 A.\n(Sylwer mai dim ond esiampl yw’r rhif Yswiriant Gwladol hwn ac ni ddylid ei ddefnyddio fel eich rhif eich hun).\nBydd eich rhif Yswiriant Gwladol byth yn newid, hyd yn oed os byddwch yn mynd dramor, yn priodi, yn cofrestru fel partner sifil, newid eich enw, etc.\nMae eich hawl i nifer o fudd-daliadau'r wladwriaeth yn dibynnu ar eich cofnod o gyfraniadau Yswiriant Gwladol (gweler yr adran isod 'Budd-daliadau'r Wladwriaeth sy'n dibynnu ar gyfraniadau Yswiriant Gwladol').\nOs nad oes gennych rif Yswiriant Gwladol, gallwch wneud cais i gael un.\nPwy sy’n defnyddio eich rhif Yswiriant Gwladol?\nBydd rhaid i chi roi eich rhif Yswiriant Gwladol i:\nYr Adran Gwaith a Phensiynau (sy'n cynnwys y Ganolfan Byd Gwaith a'r Gwasanaeth Pensiwn, Anabledd a Gofalwyr), os ydych yn hawlio budd-daliadau'r wladwriaeth\ny Cwmni Benthyciadau Myfyrwyr, os ydych yn gwneud cais am fenthyciad myfyrwyr\nRhaid i chi hefyd roi eich rhif Yswiriant Gwladol os ydych yn agor Cyfrif Cynilo Unigol (ISA).\nMae'n bwysig iawn eich bod yn cadw'ch rhif yn ddiogel ac nad ydych yn ei roi i unrhyw un nad oes ei angen. Bydd hyn yn helpu i atal twyll hunaniaeth.\nMae eich hawl i fudd-daliadau penodol gan y wladwriaeth a'r swm y gallwch ei gael yn dibynnu ar eich cofnod o gyfraniadau Yswiriant Gwladol. (Mewn rhai achosion, mae'n dibynnu ar gyfraniadau eich priod neu bartner sifil.) Mae'r budd-daliadau hyn yn cynnwys:\nLwfans Ceisio Gwaith ar sail cyfraniadau\nGallwch ddod o hyd i restr lawn o fudd-daliadau'r wladwriaeth sy'n dibynnu ar eich cyfraniadau yn y canllaw 'Yswiriant Gwladol a budd-daliadau'r wladwriaeth'.\nYswiriant Gwladol a budd-daliadau'r wladwriaeth\nMae'r swm a'r math o gyfraniadau Yswiriant Gwladol yr ydych yn eu talu yn dibynnu ar p'un a ydych yn gyflogedig neu'n hunangyflogedig a faint rydych yn ei ennill. Mae'r cyfraddau a ddangosir isod ar gyfer y flwyddyn dreth 2012-13.\nOs ydych yn gyflogedig byddwch yn talu cyfraniadau Yswiriant Gwladol Dosbarth 1. Mae'r cyfraddau fel a ganlyn:\nos ydych yn ennill mwy na £146 yr wythnos a hyd at £817 yr wythnos, byddwch yn talu 12 y cant o'r swm rydych yn ei ennill rhwng £146 a £817\nos ydych yn ennill mwy na £817 yr wythnos, rydych hefyd yn talu 2 y cant ar eich holl enillion dros £817\nByddwch yn talu cyfradd is os ydych yn aelod o gynllun pensiwn wedi'i gontractio allan eich cyflogwr.\nDidynnir eich cyfraniadau o'ch cyflog gan eich cyflogwr.\nDarllenwch am dreth ac Yswiriant Gwladol os ydych yn gyflogedig\nTaliadau Yswiriant Gwladol os ydych wedi contractio allan o Ail Bensiwn y Wladwriaeth\nOs ydych yn hunangyflogedig byddwch yn talu Cyfraniadau Yswiriant Gwladol Dosbarth 2 a Dosbarth 4. Mae'r cyfraddau fel a ganlyn:\ntelir cyfraniadau Yswiriant Gwladol Dosbarth 2 ar gyfradd unffurf o £2.65 yr wythnos\ntelir cyfraniadau Yswiriant Gwladol Dosbarth 4 fel canran o'ch elw trethadwy blynyddol - 9 y cant ar elw rhwng £7,605 a £42,475, a 2 y cant ychwanegol ar elw dros y swm hwnnw.\nOs disgwylir i'ch elw fod yn llai na £5,595 efallai na fydd rhaid i chi dalu cyfraniadau Yswiriant Gwladol Dosbarth 2.\nMae eich taliadau cyfraniadau Yswiriant Gwladol Dosbarth 2 yn ddyledus ar 31 Ionawr a 31 Gorffennaf, yr un fath â bil treth Hunanasesiad. Byddwch yn talu cyfraniadau Yswiriant Gwladol Dosbarth 2 naill ai'n fisol neu bob chwe mis drwy Ddebyd Uniongyrchol - dilynwch y cysylltiad cyntaf isod i gael rhagor o wybodaeth ynghylch dyddiadau talu.\nByddwch yn talu cyfraniadau Yswiriant Gwladol Dosbarth 4 pan fyddwch yn talu eich Treth Incwm.\nSut i dalu Yswiriant Gwladol Dosbarth 2 hunangyflogedig\nDarllenwch am dreth ac Yswiriant Gwladol os ydych yn hunangyflogedig\nGallwch dalu cyfraniadau gwirfoddol (fel arfer cyfraniadau Yswiriant Gwladol Dosbarth 3) ar gyfradd unffurf o £13.25 yr wythnos.\nTelir cyfraniadau gwirfoddol Dosbarth 3 naill ai'n fisol drwy Ddebyd Uniongyrchol neu drwy fil chwarterol. Ond os oes gennych fylchau yn eich cofnod o gyfraniadau Yswiriant Gwladol gallwch wneud taliadau unigol o gyfraniadau gwirfoddol i lenwi'r bylchau hyn.\nCyfraniadau Yswiriant Gwladol gwirfoddol - dysgwch fwy\nCyfraddau cyfraniadau Yswiriant Gwladol eraill\nMae yna gyfraddau eraill sy'n berthnasol mewn achosion penodol. Enghreifftiau o'r rhain yw:\ny gyfradd is i fenywod priod a gweddwon\ny gyfradd arbennig ar gyfer pysgotwyr cyfran\ny gyfradd arbennig ar gyfer gweithwyr datblygu gwirfoddol\nMenywod priod, gweddwon a chyfraniadau Yswiriant Gwladol is\nGwiriwch holl gyfraddau cyfraniadau Yswiriant Gwladol\nGallwch weithiau gael credydau Yswiriant Gwladol. Mae'r rhain ar gael mewn amgylchiadau penodol i roi 'credyd' i chi i wneud yn iawn am gyfraniadau na allech eu gwneud oherwydd nad oeddech yn gallu gweithio. Maent yn gallu gwarchod eich hawl i fudd-daliadau penodol gan gynnwys Pensiwn y Wladwriaeth.\nOs oes rhaid i chi dalu Yswiriant Gwladol, fel arfer bydd rhaid i chi dalu Treth Incwm hefyd. Treth ar eich 'incwm trethadwy' dros swm penodol yw Treth Incwm. Mae'n daladwy ar gyfraddau gwahanol yn dibynnu ar eich incwm. Mae yna rai lwfansau a rhyddhad ar gael a all leihau eich bil Treth Incwm.\nDysgu mwy am Dreth Incwm\nMae CThEM yn cadw cofnodion o'ch cyfraniadau Yswiriant Gwladol a delir drwy gydol eich bywyd gwaith. Dysgwch sut i wirio eich cofnod Yswiriant Gwladol drwy ddilyn y cysylltiad isod.\nOs ydych yn preswylio dramor neu wedi bod dramor ac eisiau gwirio eich cofnod Yswiriant Gwladol, cysylltwch â'r Swyddfa Cyfraniadau Yswiriant Gwladol - Gweithiwr Achos Rhyngwladol drwy ddilyn y cysylltiad isod.\nSwyddfa Cyfraniadau Yswiriant Gwladol - Gweithiwr Achos Rhyngwladol\nA oes angen i chi ychwanegu at eich cyfraniadau Yswiriant Gwladol?\nDarllenwch am ddod i weithio yn y DU\nDarllenwch am dreth ac Yswiriant Gwladol pan fyddwch yn gadael yr ysgol neu'r coleg


BBC - Y Gadlas - Geiriau:\nMae pob peth byw yn newid yn barhaus: planhigion yn tyfu ac yn gwywo, anifeiliaid o bob math, gan ein cynnwys ninnau, bodau dynol, yn newid yn gorfforol ac yn feddyliol wrth fynd yn hyn. Felly hefyd ieithoedd.\nTra bydd iaith yn cael ei defnyddio gan genhedlaeth ar ôl cenhedlaeth o siaradwyr daw newidiadau bach i'r golwg. Trosglwyddir y rhan fwyaf o nodweddion yr iaith ymlaen i'r to nesaf o siaradwyr, ond, fel yn achos genynnau planhigion neu anifeiliaid, bob hyn a hyn bydd gair neu ymadrodd neu ynganiad newydd yn dod i'r golwg. Weithiau derbynnir y newid yn gyffredinol, dro arall bydd rhyw rai, mwyafrif hyd yn oed, yn ei wrthwynebu. Weithiau ffasiwn sy'n para dros gyfnod byr yn unig yw oes ymadrodd arbennig, dro arall ceir ymryson go ffyrnig cyn i ryw air newydd neu ystyr wahanol i air, gael ei dderbyn neu ei wrthod yn derfynol. Ar rai adegau bydd y newidiadau yma yn fwy niferus. Digwydd hyn pan fydd sefyllfaoedd arbennig yn codi, er enghraifft cyswllt mor agos rhwng dwy iaith fel y bydd llawer iawn o bobl yr un mor rhugl yn y ddwy, neu nifer fawr o siaradwyr un iaith yn dod i siarad un arall.\nGwelir bod ambell iaith sydd wedi newid ond yn araf iawn dros y canrifoedd: iaith Gwlad yr Iâ a iaith Lithwania, er enghraifft. Ar y llaw arall, credaf fod y Gymraeg yn iaith sydd, oherwydd y nodweddion uchod, a'r potensial i newid yn aruthrol mewn byr o dro. Dyna sy'n esbonio anesmwythyd rhai pobl ynglyn â'r datblygiadau.\nRwyf newydd ddefnyddio'r gair 'potensial' : ydi hwnnw'n dderbyniol gennych? Ar draws tudalen flaen rhifyn diwethaf Y Gadlas mae'r gair 'ffarwelio', sydd, yn ôl Geiriadur y Brifysgol, yn bod yn y Gymraeg ers yr unfed ganrif ar bymtheg. Siawns, felly, nad ydi o wedi ennill ei blwyf erbyn hyn. Clywais rywun yn cwyno'n ddiweddar am boster yn sôn am fws yn 'dechrau' am hyn a hyn o'r gloch : "cychwyn" sydd eisiau, meddai. Er mai gair Cymraeg ydi 'dechrau', dylanwad y Saesneg 'start' sydd yma dan yr wyneb megis.\nGwelais y brawddegau hyn yn ddiweddar mewn ysgrif o waith cyfaill o fro'r Gadlas. "Yr ydym yn cael ein boddi gan ryw jargoniaith ddryslyd yn barhaus pan y'n twyllir â rhyw iaith glyfar pan fo ymadroddion syml a chwbl naturiol i'w cael" ac eto "Nid Cymdeithas yr Iaith sydd arnom ei angen, ond cymdeithas i warchod y Gymraeg naturiol.\n"Trech arfer gwlad nag Arglwydd" medd y ddihareb, a mawr obeithiaf y bydd iaith naturiol pobl cefn gwlad ble mae'r Gymraeg ar ei gorau yn drech ar yr arferion a'r lol geir yn bresennol, ond y gofid yw bod Cymry gwych naturiol cefn gwlad yn prinhau."\nOs Clywch, Clywch' yw eich hymateb, epiliwch a magwch ragor o Gymry gwych naturiol'. Ond yn y pen draw, rhaid darganfod rhyw ffordd ganol ac impio'r gorau o'r termau newydd, hynny yw y rhai mwyaf cydnaws a theithi'r iaith, ar foncyff cryf y gorffennol.\nPeter Smith, Henllan


Fideo sgwrsio heb gofrestru gyda merched - Fideo Sgwrsio Ffrainc\nYdych chi'n genfigennus mathY tro diwethaf y cynorthwyydd hedfan ar y bar gwenu ac yn chwifio, mae hi o dan fygythiad i dorri. Am bopeth a phopeth. Rydych yn cael eu hatgoffa yn gyson bod yn well na chi a dylech fod yn ddiolchgar bod wedi dewis i chi. Mae'r ferch sy'n gwneud Cruella de Val haeddu halo.\nOs ydych yn wir yn caru hi gymaint ag y byddwch yn dweud eich bod wedi gwneud hynny, dylech roi hi i gyd eich cyfrineiriau. Winna fydd y cyntaf i glywed beth EIDDEW wedi i'w ddweud. Rhowch eich cyfeiriad e-bost isod i danysgrifio i fy diweddariadau.\nPan ydych yn arwyddo i fyny ar gyfer safle yn Dyddio, byddwch yn gwybod bod y guys ydych yn Dyddio yn anochel yn bob amser yn barod i ddechrau perthynas. Ymhlith y heb benderfynu yn cael eu y rhai sydd yn gyson yn cellwair caru gyda eu exes neu yn bendant yn colli, ond yn awyddus i dawel i lawr yn eu seductive pŵer: Felly nid yw'n naturiol i ddod o hyd i'r person cywirNid ydynt yn cael eu drysu, a dechrau cariad ar ar y droed dde, dyma rai awgrymiadau ar gyfer archwilio: addawol yn dod ar draws, mewn gwirionedd, mae hyn yn hardd gwallt tywyll y byddwch yn siarad i mewn arabeg am wythnos wedi popeth a allai o bosibl eisiau: ei fod yn olygus, yn ddoniol, yn ffraeth ac yn siriol: ei fod yn ddyn neis iawn. Beth yn fwy, ei fod yn ddiddordeb mewn chi a sut mae pobl yn siarad am eich diddordebau, am ei gilydd: am eich teithio, am y Byrgyr yn patrolio, ac am yfed y cariad Torri Drwg. Byddwch hefyd yn swnio ychydig yn genfigennus pan fyddwch yn siarad â'ch cydweithwyr yn y gwaith. Mae'n edrych yn debyg y sêr yn cael eu halinio ar gyfer rhywun sy'n cael (yn olaf) yn gwneud yn dda. Cymerwch eich amser, gallwch chi syrthio i mewn i'r trap y byd rhithwir, sef, nad wyf yn dweud bod hyn yn swynol yn anog ni fydd colli ar ôl ychydig cyfarfodydd ar adeg pan fyddwch yn teimlo yr awydd i neilltuo eich hun. Sut i beidio â syrthio i mewn i ffantasi ramant pan fyddwch yn chwilio am gariad ar safle yn Dyddio. Angerddol rhyddiaith, mae llawer o nodweddion tebyg: maent yn ychydig yn fwy, mae hyn yn fwy a ffug arogl. Maent wedi rhoi i chi eich bod wedi treulio eich gwyliau yn Llydaw, ac mae'n agoriad llygad iddo eich bod yn y fenyw yn ei fywyd. Atal y braslun Express, gwirio argaeledd a Dyn yn edrych am berthynas difrifol yn llifogydd gyda negeseuon am rosewater neu syrthio mewn cariad gyda Chi ar ôl ychydig ddyddiau ar y gath. Mae dyn difrifol, dyma sut yr wyf nodyn: nid ei fod yn briod am amser hir (os gadawodd ei wraig bythefnos yn ôl, gadewch iddo fynd.) Mae ganddo eisoes (o leiaf) un tymor hir berthynas, byddwch yn cael yr un nodau: Eich disgwyliadau yn cael eu cyd-fynd, nid ydynt yn anfon SMS dydd, gyda rhamantus emoticons, peidiwch ganslo'r cyfarfod ar y funud olaf, a drefnwyd yn ôl eich amserlen i siarad mewn arabeg sgwrs, neu gael diod gyda chi, mewn GWIRIONEDD yn ceisio dod o hyd allan: eich teulu, eich ffrindiau, eich breuddwydion, eich cynlluniau. Agor eich llygaid Pan fydd y meini prawf yn ymddangos i gael eu bodloni a bod y cyfnewid rhithwir yn para am nifer o wythnosau, gallwch ddechrau ac yn awgrymu ei fod yn gwneud apwyntiad. Hefyd fod yn ofalus gyda styfnig o bobl, maent yn byddant yn y cyntaf i ddianc. Berson sydd ar gael ar gyfer y dyfodol perthynas difrifol hefyd ac yn anad dim rhywun sy'n claf a mesurau pwysigrwydd eu hymrwymiad. Os byddwch yn dewis ychydig i roi eich stori cyfle, mae'n ymddangos yn ewyllys da y byddwch hefyd yn cymryd yr amser i ddod o hyd allan ei deimladau, i gadarnhau nhw, yn wir.\nOs ydych yn chwilio am rai arabeg\nArabic ar-lein sgwrs fideo yn ffordd wych i gwrdd sengl eraill Arabiaid a gwneud ffrindiau Unire Araba\nbenywaidd neu gwrywaidd fideo byw apps Heddiw\nun o'r goreuon rhad ac am ddim yn byw arabeg fideo sgyrsiau y gallwn argymell.\nbyw ar-lein Dyddio\nAnnwyl gwesteion, rydym yn cyflwyno llawer o sgyrsiau fideo gallwch Chi sgwrsio gyda dieithriaid Y sgwrs rhestr yn cael ei diweddaru bob amser gyda chynnyrch newyddYma Byddwch bob amser yn dod o hyd i 'n glws' n fideo sgwrs a fideo Dyddio, oherwydd bod yr holl sgyrsiau fideo. Tanysgrifio i ein Twitter i ddod o hyd i allan newyddion am y Fideo newydd sgwrs. Sgwrsio Ar-Lein Yn gyntaf oll, Sgwrsio ar-Lein yn eich ffordd orau o ddod o hyd i berthynas newydd, yn Dyddio, a hyd yn oed cariad! Os oes gennych chi popeth rydych ei angen ar gyfer cyfathrebu rhyngweithiol ar y Rhyngrwyd, gallwch yn gwella yn fawr eich bywyd. Testun syml sgyrsiau yn cael nifer o anfanteision amlwg Mewn sgwrs fideo gallwch weld ei gilydd, cymryd rhan mewn sgwrs go iawn. Nid oes dim yn well na chyfathrebu drwy gyfrwng fideo sgwrs gyda y person sydd i fod i ffwrdd oddi Wrthych.\nfideo gorau Dyddio sgwrs roulette rhad ac am ddim girl Yr wyf yn awyddus i gwrdd â chi dyddio sgwrsio byw ffrydio fideo sgwrs cyfarfod ar gyfer cyfarfodydd fideo sgwrsio byw Dating merched Sgwrsio ar-lein llun yn Dyddio


Ymwadiad - Victor Mochere\nDydd Sul, Mehefin 26, 2022\nSut i wirio oerydd eich injan\nYmwadiad am Victor Mochere\nCyhoeddir yr holl wybodaeth ar y wefan hon yn ddidwyll ac at ddibenion gwybodaeth gyffredinol yn unig. Victor Mochere nid yw'n gwneud unrhyw warantau ynghylch cyflawnrwydd, dibynadwyedd a chywirdeb y wybodaeth hon. Sylwch:\nA. Mae cynnwys y wefan hon wedi'i bwriadu at ddibenion gwybodaeth yn unig\nB. Mae unrhyw gamau a gymerwch ar y wybodaeth a welwch ar y wefan hon yn hollol ar eich risg eich hun\nC. Victor Mochere ni fydd yn derbyn unrhyw gyfrifoldeb am golled neu ddifrod a ddioddefir gan unrhyw berson neu gorff oherwydd gwybodaeth a ddarperir ar y wefan hon neu wefannau cysylltiedig\nD. Victor Mochere ddim yn darparu cyngor trwy neu drwy sicrhau bod gwybodaeth ar gael trwy'r wefan hon\nE. Darperir y wybodaeth ar y wefan hon ar y sail bod unigolion sy'n cyrchu'r wefan yn ysgwyddo cyfrifoldeb am asesu perthnasedd a chywirdeb ei chynnwys\nF. Mewnosodir dolenni i wefannau eraill er hwylustod ac nid ydynt yn gyfystyr ag ardystio unrhyw ddeunydd a allai fod ar y gwefannau hynny; nid yw'n gyfystyr ag ardystiad unrhyw sefydliad, cynnyrch na gwasanaeth cysylltiedig\nO'r wefan hon, gallwch ymweld â gwefannau eraill trwy ddilyn hypergysylltiadau i wefannau allanol o'r fath. Tra Victor Mochere yn ymdrechu i ddarparu dolenni ansawdd yn unig i wefannau defnyddiol a moesegol, nid oes gennym unrhyw reolaeth dros gynnwys a natur y gwefannau hyn. Gall perchnogion a chynnwys safleoedd newid heb rybudd a gallant ddigwydd o'r blaen Victor Mochere yn cael cyfle i dynnu dolen a allai fod wedi mynd yn 'ddrwg'. Byddwch yn ymwybodol hefyd, pan fyddwch chi'n gadael y wefan hon, y gallai fod gan wefannau eraill bolisïau a thelerau preifatrwydd gwahanol sydd y tu hwnt Victor Mochererheolaeth. Gwnewch yn siŵr eich bod yn gwirio polisïau preifatrwydd y gwefannau hyn yn ogystal â'u "Telerau Gwasanaeth" cyn cymryd rhan mewn unrhyw fusnes neu uwchlwytho unrhyw wybodaeth.\nTrwy ddefnyddio'r wefan hon, rydych chi trwy hyn yn cydsynio i'r ymwadiad hwn ac yn cytuno i'w delerau.


Black Dillad hen - InternetAges Free Shipping\nBlack Dillad hen\nGwelsom 94 Black Dillad hen: 1 - 60\nA oes gennych ddiddordeb mewn ffasiwn Vintage arddull? Mae'r Internetages.com yn gwerthu Black Dillad hen fforddiadwy o ansawdd uchel. Mae nifer o opsiynau ar gael ar gyfer Black Dillad hen. Pa bynnag gynnyrch y byddwch yn ei brynu ar ein gwefan, byddwn yn cyflwyno i chi gyda llongau am ddim. Porwch drwy'r siop ar-lein nawr a dewch o hyd i'r Black Dillad hen cywir ar gyfer eich anghenion. Ar wahân i PayPal a cherdyn credyd, gallwch hefyd dalu trwy ddulliau talu lleol sydd ar gael yn eich gwlad. Yn ogystal â llongau economi sy'n rhad ac am ddim, rydym hefyd yn darparu llongau cyflym fel FedEx a DHL a all gyflwyno eich eitemau o fewn saith diwrnod. Yn fwy na hynny, os nad ydych yn fodlon ar Black Dillad hen o'n gwefan, bydd swm llawn yr arian yn cael ei ad-dalu i chi.\nBlack Dillad hen Ar lein\nLlongau am ddim Black Dillad hen\nBrynu Black Dillad hen Ar lein\nPrynwch ansawdd uchel Black Dillad hen ar-lein nawr gyda llongau am ddim! O Internetages.com, gallwch archebu Black Dillad hen y 1920au, 1930au, 1940au, 1950au, 1960au, 1970au, 1980au, a'r 1990au. Byddwn yn llonyddu eich archeb o fewn 24 awr ni waeth ym mha ddinas y cewch eich lleoli, e.e. Efrog newydd, Buenos Aires, Canberra, Fienna, Minsk, Brwsel, Brasilia, Sofia, Ottawa, Santiago, Havana, Prague, Copenhagen, Cairo, Tallinn, Helsinki, Paris, ac ati. Wrth archebu Black Dillad hen yn ystod gwyliau, fel dydd y flwyddyn newydd, Sul y mamau, a diolchgarwch, gallwch gael disgownt o hyd at 40%. Newyddion da yw bod disgownt ychwanegol ar gael i'n haelodau VIP (sydd erioed wedi archebu rhai eitemau ar Internetages.com). Dim ond Gorchymyn Black Dillad hen nawr o Internetages.com a byddwn yn eu cyflwyno i chi heb gost llongau ychwanegol. Nid oes angen archeb o leiaf! At hynny, mae pris cyfanwerthu ar gael i swmp-brynu. Os oes gennych ddiddordeb mewn cyfanwerthu Black Dillad hen, mae croeso i chi gysylltu â ni. Byddwn yn rhoi dyfynbris cyn gynted ag y bo modd. Mae croeso i OEM a ODM.


Gêm Inca Ball Ar-lein. Chwarae am ddim\nChwaraewch y gêm Inca Ball Ar-lein:\nGêm Disgrifiad Inca Ball\nYn y gêm hon, y gwaelod yn amser gwn o lwyth Inca. Yn y canon hwn fod yn bêl lliw, ac yna un arall. Ar frig y sgrin, y mudiad labyrinth yn dechrau neidr, sy'n cynnwys peli lliw o wahanol liwiau. Mae'n rhaid i chi saethu allan o'ch peli magnel yn y neidr yn y lliw priodol. Os y neidr yw tair pêl neu fwy, yna byddant yn diflannu, a bydd y neidr yn llai.. Chwaraewch y gêm Inca Ball ar-lein.\nNodweddion technegol y gêm Inca Ball\nGêm Inca Ball Ychwanegodd: 18.10.2013\nMae'r gêm yn cael ei chwarae: 583 amser\nGêm Rating: 3.5 allan 5 (12 amcangyfrifon)\nGemau fel y gêm Inca Ball\nLawrlwytho gêm Inca Ball\nEmbed y gêm Inca Ball ar eich gwefan:\nI fewnosod y gêm Inca Ball ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Inca Ball, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Inca Ball, hefyd yn chwarae yn y gêm:


Pobl Caerdydd - Vicki Sutton | Caerdydd Creadigol\nPobl Caerdydd - Vicki Sutton\nBu Caerdydd Creadigol yn croesawu aelod newydd i'r tîm yr wythnos hon, Vicki Sutton. Bydd gwaith Vicki yn canolbwyntio ar y cam nesaf yn natblygiad Caerdydd Creadigol. Er mwyn i chi ddod i'w nabod ychydig yn well, rydyn ni wedi gofyn iddi ateb ambell gwestiwn am ei syniadau ynghylch creadigrwydd a stori'r ddinas.\nMae Vicki, sy'n wreiddiol o Abertawe, wedi hyfforddi fel actor. Mae'n dod atom ar ôl gweithio am gyfnod i BAFTA Cymru lle buodd yn trefnu dros 100 o ddigwyddiadau'r flwyddyn i aelodau a'r cyhoedd. Mae Vicki'n angerddol am ddigwyddiadau ac mae wedi gweithio'n rhyngwladol gyda ffocws ar ddod ag unigolion creadigol at ei gilydd.\nGallwch chi ddweud wrthym ni am yr hyn rydych chi'n gwneud?\nFi yw Rheolwr Prosiect Caerdydd Creadigol, sef rôl newydd sy'n anelu at helpu gwthio'r rhwydwaith mewn i'r dyfodol. Mi fyddai'n gweithio gyda Sara, Kayleigh a Beca er mwyn parhau i dyfu'r rhwydwaith trwy gyfres o ddigwyddiadau, prosiectau untro ac ymgyrchoedd newydd y bydd yn helpu cefnogi unigolion a sefydliadau creadigol er mwyn iddynt dyfu o ran economaidd, cymdeithasol, amgylcheddol a diwylliannol.\nDwi'n awyddus i gynyddu'r nifer o bobl sy'n gwybod am y sefydliad a throi mewn i'r prif bwynt cyswllt ar gyfer creadigrwydd yn y ddinas. Byddai'n parhau'r gwaith da sydd eisoes wedi digwydd gyda Caerdydd Creadigol a dwi wrth fy modd i fod yn ymuno â'r tîm!\nDwi'n wreiddiol o Abertawe. Fe adawais i pan o'n i'n ddeunaw, er mwyn astudio drama ym Mhrifysgol Birmingham ac yna fe wnes i ôl-radd yn Mountview Academy of Theatre Arts yn Llundain ac fe dreuliais bum mlynedd yn Llundain fel perfformiwr, yna fe es i i weithio ar gyfer asiant - yn cynrychioli digrifwyr, actorion, cantorion a DJs. Yna, fe es i weithio dramor fel Rheolwr Digwyddiadau yn rheoli cerddorion oedd yn perfformio ledled Ewrop.\nPam ydych chi wedi dewis gweithio yng Nghaerdydd?\nFe symudais yn ôl i Gymru chwe blynedd yn ôl ac fe benderfynais fy mod i eisiau symud i Gaerdydd. Fe wnes i lansio swyddfa ar gyfer cwmni castio o’r enw Mad Dog Casting. Ar ôl hynny, roedden i'n tyfu fy rhwydwaith o bobl a sefydliadau a sylweddolais fy mod i wirioneddol yn mwynhau trefnu digwyddiadau a dod â phobl ynghyd. Yna, fe ges i swydd gyda BAFTA Cymru yn trefnu a rheoli ei rhaglen digwyddiadau.\nBe sy'n eich ysbrydoli chi am fod yma?\nFe dreuliais ddegawd yn byw y tu allan i Gymru a pan ddes i nôl, roedden i'n nerfus ynglŷn â sut byddai Cymru'n ddigon i fwydo fy chwant am ddiwylliant ac mae Caerdydd wir yn gwneud hynny. Mae Caerdydd yn groesawgar iawn. Mae llwytho bobl, llefydd a sefydliadau creadigol yms yn ogystal â grwpiau chwaraeon a gwersi ffitrwydd - rhywbeth arall dwi'n angerddol amdano. I mi, mae Caerdydd yn ddinas sy'n parhau i dyfu a gwthio ffiniau. Mae yna gymunedau yn y ddinas dwi ddim yn adnabod, digwyddiadau newydd o hyd, felly mae hynny'n gyffrous. Nawr mae Caerdydd yn gartref i mi.\nEr bod Caerdydd yn fach, mae'n ddinas uchelgeisiol. Mae'n rhoi cartref i gynyrchiadau rhyngwladol enfawr, er enghraifft, neu sioeau teithiol theatr fawr neu gwmnïoedd dawnsio. Serch hynny mae'n dal i fod yn ddinas gyfeillgar.\nPa heriau wyt ti wedi wynebu wrth weithio yng Nghaerdydd?\nMae llawer o waith i'w wneud o ran dod â chymunedau gwahanol ynghyd yng Nghaerdydd ac i amrywio'r hyn sy'n digwydd yn y sîn creadigol.\nDwi'n meddwl o ran lle mae'n ddiwydiannau creadigol ar hyn o bryd, dylai Caerdydd parhau i floeddio am yr hyn mae'n gwneud a wirioneddol dangos yr hyn sy'n digwydd yma. Dwi'n credu ein bod ni'n well ar wneud hynn, ond efallai os nad yw rhywun yn gweithio yn y diwydiannau creadigol dydyn nhw ddim yn gwybod am y cyfoeth o weithgareddau sy'n digwydd yma, felly dwi'n creu bod angen gwneud gwaith ynghylch y math yna o ymwybyddiaeth gyhoeddus.\nPa mor llwyddiannus ydy Caerdydd fel dinas greadigol, yn benodol yn eich maes chi?\nYn y degawd diwethaf, dwi'n credu bod Caerdydd wedi bod yn llwyddiannus iawn fel dinas greadigol ac mae popeth yn symud yn y cyfeiriad cywir. O'r hyn dwi'n gwybod o fy sector i - mae ffilm a theledu'n gryf yn y ddinas. Un peth dwi'n edrych ymlaen ato yn y rôl newydd yma yw'r amser a'r pwrpas i fod yn rhan o'r sîn theatr a darganfod mwy am sectorau creadigol eraill yng Nghaerdydd.\nYn eich barn chi, pa dri pheth sydd angen digwydd i wneud Caerdydd yn ddinas greadigol?\nBydd mwy o gyfoeth o greadigrwydd yn dod o gynrychioli mathau gwahanol o bobl a chymunedau o fewn sefydliadau a'r cynnwys sy'n cael ei greu yma.\nFel rhywun sy'n cynnal digwyddiadau, mae prinder lleoliadau - felly bydden i'n hoffi gweld mwy o leoliadau perfformio.\nA phrofiad diwydiant ar gyfer myfyrwyr - mae llawer o waith i'w wneud er mwyn pontio addysg a diwydiant, o ran sgiliau a hyfforddi, yn ogystal â chefnogi pobl sydd yn fwy sefydlog yn eu gyrfaoedd hefyd er mwyn iddynt allu symud i'r lefel nesaf.\nDisgrifiwch eich hoff le creadigol i weithio yng Nghaerdydd.\nDwi'n berson sy'n cael ei dylanwadu a'i hysbrydoli gan y bobl o'n cwmpas. Gallai eistedd wrth ddesg unrhyw le, ond dwi'n cael egni o'r bobl o'n cwmpas. Dwi'n hoffi'r holl leoliadau creadigol diddorol yn y ddinas fel Chapter er enghraifft a lleoedd cydweithio hefyd, ond fy hoff beth yw rhannu syniadau gyda'r rheiny o fy nghwmpas yn hytrach na'r lle ei hun. Fel merch o Abertawe, dwi'n caru'r traeth a bod ar lan y môr, ond dwi ddim yn gwneud llawer o hynny yn ystod wythnos gweithio!\nDewis unigolyn creadigol yng Nghaerdydd y dylwn wybod mwy amdanynt?\nDwi wedi dewis Anja Conti, un hanner o'r cwmni theatr Flossy and Boo. Mae Anja yn glyfar, yn reddfol ac mae ganddi lwyth o egni da. Mae hi a Laura (o Flossy and Boo) yn creu eu cynnwys eu hunain a'i berfformio o amgylch Caerdydd a'r Deyrnas Unedig - byddan nhw yng Ngŵyl Ymylol Caeredin eleni hefyd. Pob hwyl iddyn nhw!\nBeth sydd nesaf i ti? Pa brosiectau sydd ar y gorwel? Pa syniadau wyt ti'n gweithio arnynt?\nRydyn ni'n defnyddio fy apwyntment i ffocysu ac adlewyrchu ar ein haelodau, gofyn am eu hadborth ynglŷn â lle ydyn ni nawr a sut gall Caerdydd Creadigol fod yn well, gan weithio tuag at gyhoeddiad am ein cynlluniau hir dymor.\nDwi'n newydd yn y rôl yma a dwi'n gwybod cryn dipyn am Caerdydd Creadigol, ond dwi wirioneddol eisiau cyrraedd aelodau (a rheiny nad yw'n aelodau) er mwyn cael adborth gonest am y gorffennol a beth maen nhw angen gennym ni. Nawr yw'r amser!\nGallwch ebostio Vicki gyda'ch syniadau ac adborth yma.


Mae’n bosibl nad yw rhai mathau o waith a wneir i eiddo yn cael eu rheoli gan y Rheoliadau Adeiladu, ond eu bod yn hytrach yn cael eu cwmpasu gan Ddeddf Waliau Cydrannol 1996. Mae hon yn ddeddf sydd â gofynion gwahanol i’r Rheoliadau Adeiladu. Bydd rhai achosion lle bydd y Ddeddf Waliau Cydrannol 1996 ynghyd â’r Rheoliadau Adeiladu yn berthnasol i’r gwaith sy’n cael ei wneud.\nDaeth y Ddeddf Waliau Cydrannol i rym ledled Cymru a Lloegr ar 1 Gorffennaf 1996. Mae'r Ddeddf yn rhoi cyngor ynghylch rhwystro a datrys dadlau am waliau cydrannol, waliau terfyn a chloddiadau ger adeiladau cyfagos.\nOs ydych yn bwriadu gwneud gwaith adeiladu sy'n cynnwys unrhyw un o'r canlynol mae'n rhaid i chi ganfod a fydd y gwaith yn cael ei effeithio gan y Ddeddf. Os felly, mae'n rhaid i chi hysbysu pob cymydog ffiniol:\ngwaith ar wal sy'n bod eisoes ac sy'n cael ei rhannu gydag eiddo arall\nadeiladu ar y terfyn ag eiddo cyfagos\nBeth yw Wal Gydrannol?\nYn ôl y Ddeddf, diffinir wal fel 'wal gydrannol' os yw\nyn sefyll ar led terfyn y tir rhwng dau berchennog gwahanol neu fwy ac mae'n rhan o un adeilad\nneu mae'n berthyn i un perchennog ond yn gwahanu dau adeilad neu fwy\nMae wal yn 'wal gydrannol' hefyd os yw'n sefyll yn llwyr ar dir un perchennog ond mae'n cael ei defnyddio gan ddau berchennog neu fwy i wahanu eu hadeiladau. Nid yw 'wal ffens gydrannol' yn rhan o adeilad, ac mae'n sefyll ar led y llinell derfyn rhwng tiroedd perchenogion gwahanol ee wal gardd. Gall 'adeiledd cydrannol' fod yn wal, pared llawr neu debyg sy'n gwahanu adeiladau neu rannau adeiladau ee. fflatiau.\nMae'r Ddeddf yn ymwneud â gwaith ar waliau cydrannol sy'n bod eisoes, adeiladau newydd ar y llinell derfyn rhwng darnau o dir cyfagos a chloddio ger adeiladau cyfagos.\nAtal a datrys anghydfodau mewn perthynas â waliau cydrannol


Prisiau Hyfforddiant Personol\nRydym yn cynnig sesiynau hyfforddiant personol, gellir archebu yn unigol neu fel bloc o sesiynau.\nGweler y rhestr llawn o brisiau isod.\nRhaid talu am y sesiynau mewn un swm llawn cyn i'r sesiwn cyntaf ddechrau.\nGall ganslo nifer y sesiynau sydd wedi'u prynu, dim ond cael ad-daliad am y sesiynau sy'n weddill.\nMae amseroedd y sesiynau i'w trefnu rhwng yr hyfforddwr ffitrwydd a'r cwsmer.\nOs nad ydych yn mynychu sesiwn hyfforddi personol heb adael i’r hyfforddwr wybod, mae hyn yn cael ei gyfrif fel un Sesiwn Hyfforddiant Personol.\nGall unigolion nad ydyn nhw'n aelodau o Ganolfan Brailsford fanteisio ar y cynnig yma, ond bydd yn rhaid i'r sesiwn cyntaf fod yn sesiwn ymsefydlu campfa. Pris sefydlu campfa yw £10, felly os yw myfyriwr wedi archebu un sesiwn yn unig, rhaid talu'r gwahaniaeth.\nRhaid i chi fynychu'r sesiynau a brynir o fewn cyfnod o chwe mis o’r dyddiad cychwyn, fel arall bydd y sesiynau sy'n weddill yn cael eu colli.\nMae'r sesiynau ar gyfer un cwsmer ar y tro.\nOs ydych yn prynu 5 sesiwn, ni ellir ei ddosbarthu rhwng 2 neu fwy o bobl.


Newyddion - Bydd maint marchnad fyd-eang y diwydiant trawsnewidyddion yn fwy na 100 biliwn yn 2020\nYn ystod y blynyddoedd diwethaf, mae'r galw yn y farchnad offer trosglwyddo a dosbarthu pŵer byd-eang ar gynnydd yn gyffredinol.\nBydd ehangu gweithfeydd pŵer, twf economaidd a’r galw am bŵer mewn gwledydd sy’n dod i’r amlwg yn gyrru’r farchnad trawsnewidyddion pŵer byd-eang o $ 10.3 biliwn yn 2013 i $ 19.7 biliwn yn 2020, gyda chyfradd twf blynyddol cyfansawdd o 9.6 y cant, yn ôl sefydliadau ymchwil.\nTwf cyflym yn y galw am bŵer yn Tsieina, India a'r Dwyrain Canol yw prif ysgogydd y twf disgwyliedig yn y farchnad trawsnewidyddion pŵer byd-eang. Yn ogystal, mae'r angen i ddisodli ac uwchraddio hen drawsnewidwyr yng Ngogledd America ac Ewrop wedi dod yn un o brif ysgogwyr y farchnad.\n"Mae'r GRID yn y DU eisoes yn wael iawn a dim ond trwy ailosod ac uwchraddio'r grid y bydd y wlad yn gallu osgoi blacowts. Yn yr un modd, mewn gwledydd Ewropeaidd eraill, fel yr Almaen, mae adnewyddiadau parhaus i'r grid ac electroneg. i sicrhau cyflenwad cyson o drydan. "Felly dywedwch rai dadansoddwyr.\nYm marn gweithwyr proffesiynol, mae dau ffactor ar gyfer momentwm twf cryf graddfa marchnad trawsnewidyddion byd-eang. Ar y naill law, bydd uwchraddio a thrawsnewid trawsnewidyddion traddodiadol yn cynhyrchu cyfran fawr o'r farchnad, a gall dileu cynhyrchion yn ôl hyrwyddo datblygiad effeithiol cynnig a thendro, a bydd buddion economaidd enfawr yn ymddangos.\nAr y llaw arall, ymchwil a datblygu, gweithgynhyrchu, gwerthu, defnyddio a chynnal a chadw trawsnewidyddion arbed ynni a deallus fydd y brif ffrwd, a bydd cynhyrchion newydd yn anochel yn dod â chyfleoedd datblygu newydd i'r diwydiant.\nMewn gwirionedd, mae'r diwydiant gweithgynhyrchu trawsnewidyddion yn dibynnu ar fuddsoddiad gan ddiwydiannau i lawr yr afon fel cyflenwad pŵer, grid pŵer, meteleg, diwydiant petrocemegol, rheilffordd, adeiladu trefol ac ati.\nYn ystod y blynyddoedd diwethaf, gan elwa o ddatblygiad cyflym yr economi genedlaethol, mae'r buddsoddiad mewn adeiladu cyflenwad pŵer a grid pŵer wedi bod yn cynyddu, ac mae galw'r farchnad am offer trosglwyddo a dosbarthu wedi cynyddu'n sylweddol. Disgwylir y bydd galw'r farchnad ddomestig am drawsnewidydd ac offer trosglwyddo a dosbarthu arall yn aros ar lefel gymharol uchel am amser hir i ddod.\nAr yr un pryd, mae gan ganolfan disgyrchiant gwaith grid y wladwriaeth a'r strategaeth ddatblygu ar gyfer y diwydiant pŵer trydan cyfan ddylanwad sylweddol, bydd awtomeiddio'r rhwydwaith dosbarthu a gweithredu'r gwaith ôl-ffitio yn gyrru galw'r farchnad trawsnewidyddion, bydd y cynnig yn cynyddu'r nifer yn fawr. o gyfanswm y farchnad newidyddion byd-eang yn gogwyddo'n raddol tuag at Tsieina, disgwylir i gymhwyso cynhyrchion blaengar gael gwell effaith yn Tsieina.


Twrci ‘yn benderfynol’ o ymladd yn erbyn IS – Golwg360\nTwrci ‘yn benderfynol’ o ymladd yn erbyn IS\n22 Awst 2016 am 15:31\nArlywydd Twrci, Recep Tayyip Erdogan Llun: PA\nMae Ysgrifennydd Tramor Twrci wedi mynnu eu bod yn benderfynol o ymladd eithafwyr y Wladwriaeth Islamaidd (IS) o fewn ei ffiniau ac yn Syria, wedi i hunan-fomiwr ifanc ladd o leiaf 53 o bobl mewn parti priodas.\nCafodd bron i 70 o bobl eu hanafu yn yr ymosodiad ddydd Sul yn ninas Gaziantep yn ne-ddwyrain Twrci, ger y ffin a Syria. Roedd o leiaf 22 o’r rhai gafodd eu lladd yn blant o dan 14 oed.\nNid oes yr un grŵp wedi hawlio cyfrifoldeb am yr ymosodiad, ond mae swyddogion yn credu mai’r Wladwriaeth Islamaidd sy’n gyfrifol. Dyma’r ymosodiad gwaethaf eto yn Nhwrci eleni, gydag Arlywydd Twrci, Recep Tayyip Erdogan, yn dweud bod yr hunan-fomiwr rhwng 12 a 14 oed.\nDywedodd yr Ysgrifennydd Tramor fod Twrci am ddarparu pob cefnogaeth posib i ddileu’r ardal o eithafwyr.\nYn ôl Mevlut Cavusoglu: “Mae’n rhaid gwaredu a Daesh (IS) ar y ffin ac fe fyddwn yn darparu pa bynnag gefnogaeth sy’n angenrheidiol.”\nYchwanegodd bod Twrci wedi cael ei thargedu gan IS oherwydd y mesurau mae wedi’u cyflwyno i atal pobl rhag croesi’r ffin i Syria i ymuno a’r grŵp eithafol, yn ogystal ag arestio cannoedd o bobl sy’n cael eu hamau o fod yn rhan o IS yn Nhwrci.\nDynes o wledydd Pydain wedi marw wrth ymladd yn Syria


Y Bywyd Gwledig Traddodiadol.\nMae bythynnod Fferm Bontnewydd yn cynnig y ddihangfa ddelfrydol i gyplau a theuluoedd sy’n chwilio am heddwch a thawelwch y bywyd gwledig traddodiadol.\nCyfle i gefnu ar y byd yn Fferm Bontnewydd.\nCroeso i Fythynnod Fferm Bontnewydd, dau fwthyn gwyliau hunan ddarpariaeth sydd wedi eu lleoli ar fferm yng nghefn gwlad Cymru.\nFferm brysur yw Bontnewydd gyda gwartheg godro, da tew a defaid. Fe’i lleolir yng nghanol dyffryn hardd Efyrnwy. Mae’r ddau eiddo, Bwthyn y Banwy a Bwthyn Efyrnwy wedi eu henwi ar ôl y ddwy afon sy’n rhedeg drwy’r fferm. Mae nhw yn cynnig gwyliau hunan ddarpariaeth delfrydol a hynny mewn ardal dawel. Lleolir y bythynnod ym Meifod, Powys.\nBydd cyfle i’r gwesteion sy’n aros yn y tai gwyliau hyn brofi bywyd fferm ar ei orau. Mae’r safle yn un heddychlon, gyda dim ond brefiadau y defaid a’r gwartheg i dorri ar y tawelwch. Paratowyd balconi ar gyfer yr ymwelwyr hynny sy’n dymuno bod yn llygad-dystion i’r godro dyddiol. Mae’r lle hefyd yn baradwys i bysgotwyr ac mae dyfroedd yr Efyrnwy a’r Banwy yn enwog am frithyll, yr annog a’r eog. Gwyddom hefyd fod dyfrgwn yn gwneud eu cartref yn yr afonydd ac efallai y bydd ambell i ymwelydd gyda llygaid craff yn ddigon lwcus i weld un.\nOs nac ydych chi yn ddarpar ffermwr nac yn bysgotwr brwd mae’r bythynnod yn dal i gynnig gwyliau ymlaciol yng nghefn gwlad. O aros yn ein bythynnod hunan-ddarpar cyfforddus gall ein hymwelwyr fwynhau taith ddymunol ar hyd glan yr afon gyda bywyd gwyllt toreithiog o’u cwmpas. Bydd cyfle i weld glas-y-dorlan, elyrch a gwenoliaid. Mae’r bythynnod hefyd mewn lleoliad gwych os ydych am fynd i grwydro’r ardal. Nid yw Llyn Llanwddyn ymhell ac mae trefi marchnad y Trallwm a’r Drenewydd o fewn cyrraedd. Mae Meifod hefyd yn fan cychwyn da i’r sawl sydd am gerdded Llwybr Glyndŵr neu sydd a’u bryd ar grwydro’r ardal leol.\nMae John ac Eirian Williams wedi bod a gofal am y bythynnod hyn ers deng mlynedd ac mae nhw wrth eu boddau yn croesawu ymwelwyr i’w fferm a’u cynorthwyo i fwynhau eu gwyliau hunan-ddarpar. Bydd llawer o’r ymwelwyr yn dychwelyd drachefn a thrachefn ac yn gadael gydag atgofion melys am eu harosiad.\nMae John ac Eirian yn edrych ymlaen yn arw at eich croesawu.\nBythynnod fferm gwahanol\nArhoswch ar fferm odro weithredol gyda da tewion a defaid\nMae’r afonydd Efyrnwy a’r Banwy, sy’n enwog am eu pysgod yn rhedeg drwy’r tir.\nLle delfrydol i ymlacio yn y wlad\nDim ond ychydig funudau o lan yr afon lle bydd cyfle i fynd am dro a mwynhau’r bywyd gwyllt.\nDewch i grwydro\nMae’r bythynnod ar Fferm Bontnewydd yn cynnig cyfle rhagorol i’r ymwelwyr hynny sydd am fwynhau gwyliau hunan-ddapar a threulio oriau yn crwydro yn yr awyr agored.\nDarganfod Ffarm Bontnewydd\nBydd cyfle i ymwelwyr gael profiad llawn o fywyd fferm. Wedi eu lleoli ym Meifod, Powys mae’r bythynnod hyn gyda’u llety hunan-ddarpar yn cynnig y dewis gorau i unrhyw un sydd am aros mewn ardal dawel, ddelfrydol.


Module XUC-3042: Profiad Ysgol Uwchradd, Bangor University\nGalluogi'r myfyrwyr i ddatblygu y sgiliau a'r cymhwysedd mewn addysgu ymarferol y gofynnir amdanynt i fodloni'r deilliannau dysgu, sef, ar AU Lefel 3, y safonau statudol ar gyfer dyfarnu SAC. (Gweler y Disgrifiad Rhaglen a'r Llawlyfr Profiad Ysgol.)\nMwyafrif o raddau ar Radd 2 yn y safonau ar gyfer AU Lefel 3.\nMwyafrif o raddau ar Radd 1 yn y safonau ar gyfer AU Lefel 3.\nMae canlyniadau dysgu y modiwl Profiad Ysgol ym Mlwyddyn 3 yn deillio yn uniongyrchol o'r safonau statudol ar gyfer dyfarnu SAC. Ceir ynddynt ddisgrifiad manwl o'r lefel trothwy ar gyfer llwyddo ym mhob blwyddyn. Cynhwysir y rhain yn y Disgrifiad Rhaglen, sy'n dangos isafbwynt y gofynion ar gyfer pob lefel. Maent yn disgyn i bedwar categori: Gwybodaeth a Dealltwriaeth; Cynllunio, Addysgu, a Rheoli Dosbarth; Monitro, Asesu, Cofnodi, Adrodd, ac Atebolrwydd; a Gofynion Proffesiynol Eraill. Nid yw'n hawdd crynhoi y gofynion manwl. Dylid edrych ar y Disgrifiad Rhaglen a'r Llawlyfr Profiad Ysgol perthnasol.\nPROFIAD YSGOL 100\nMae'r myfyrwyr yn treulio oddeutu 40 diwrnod y flwyddyn mewn ysgolion. Mae'r cyfanswm o 300 awr ym Mlwyddyn 3 yn cynnwys yr amser a dreulir yn addysgu, yn ogystal ag arsylwi a pharatoi. Mae hyd y lleoliad ysgol yn un o'r gofynion statudol.